Hati-Hati Bila Masuk Usia 40 Tahun, Wanita Perlu Lihat  5 Perubahan Kulit Ini.

Pada usia memasuki 40 tahun tanda-tanda penuaan sebenarnya akan semakin jelas kelihatan. Perubahan ini lebih ketara pada bahagian kulit terutama wajah. Namun, ia tidak seharusnya menjadi satu bebanan, bukankah tanda-tanda ini mampu memberi kesedaran pada kita.

Lagi pun mengapa perlu risau kerana di pasaran terdapat pelbagai produk yang membantu melambatkan tanda-tanda penuaan seperti berikut:

Kedutan dan garis penuaan

Dengan terjadinya penuaan,kedutan adalah tanda pertama yang paling jelas kelihatan dan harus diperhatikan. Biasanya ia mudah dialami oleh mereka yang memiliki kulit jenis kering.

Selain itu, di sekitar bawah mata akan mengalami garis-garis halus. Penebalan yang tidak sekata pada lapisan kulit ditambah pula kekurangan air pada lapisan bawah kulit akan mempercepatkan lagi proses kedutan pada kulit anda.

Kulit kusam

Kolagen bertindak menjaga kulit namun ketika proses penuaan berlaku urat semakin kendur dan kadar kolagen semakin menurun sekali gus menyebabkan kulit menjadi longgar dan tipis.  Selain itu kulit akan  kehilangan lemak dan jaringan. Lantaran itu, kulit menjadi kusam dan tidak bermaya.

Kulit kering

Kulit menghasilkan sebum sendiri bagi melindungi dan mencegah kehilangan kelembapan kulit. Namun, seiring dengan bertambahnya usia, keupayaan kulit menghasilkan sebum semakin berkurangan sekali gus menyebabkan  kulit mudah rapuh dan kering terutama di bawah sinaran matahari yang terik.

Ditambah pula dengan keadaan cuaca yang sejuk,  iklim yang kering dan berangin mudah menjadikan kulit anda bersisik dan mudah menimbulkan rasa gatal.

Bintik hitam

Peningkatan usia sekali gus menyebabkan kulit seseorang turut mengalami perubahan. Antaranya, bintik-bintik coklat pada kulit kita pun akan mula timbul atau juga dikenali sebagai bintik-bintik hitam terutama di bahagian wajah.

Pada tahap awal bintik-bintik tersebut berwarna terang, namun pada  akhirnya bintik-bintik tersebut akan berubah menjadi warna coklat sekali gus menjadi masalah pada kulit anda. Hal ini disebut dengan penuaan semula jadi.

Bintik-bintik ini juga boleh menyebabkan masalah ketika anda menyapu solekan pada wajah. Ia biasanya berlaku disebabkan pendedahan diri secara berterusan kepada sinaran ultra ungu atau terdedah pada sinaran matahari dalam tempoh yang lama tanpa menggunakan topi atau krim pelindung kulit wajah.

Liang-liang roma terbuka

Faktor genetik dan usia antara dua faktor utama yang membolehkan pori-pori atau liang-liang roma pada kulit membesar. Kebiasaannya, ia berlaku kepada mereka yang memiliki kulit tebal dan berminyak.

Terdedah lama pada sinaran matahari, kotoran, bakteria dan keanjalan kulit menurun juga antara faktor menyebabkan liang-liang roma membesar dan terbuka.

Tip untuk kekal muda

1. Lindungi kulit wajah daripada sinaran matahari antara langkah terbaik untuk mencegah  kulit  dari mengalami masalah penuaan lebih awal. Pakai krim pelindung cahaya matahari atau pelembap dengan SPF 28 atau lebih setiap kali anda berada di luar mahupun di dalam bilik berhawa dingin.

2. Merokok dapat menyempitkan pembuluh darah, yang mana dapat menurunkan aliran darah selain mengurangkan perjalanan oksigen dan nutrisi ke sel-sel kulit. Ia juga menyebabkan kulit anda menjadi kusam selain timbul bintik-bintik coklat.

Merokok juga menyebabkan proses penghasilan kolagen lambat pada kulit anda. Jadi, untuk mendapatkan kulit yang sihat dan bercahaya, berhenti merokok.

3. Gunakan pelembap anti-penuaan, ia membantu meningkatkan kapasiti air  pada kulit. Selain itu, Vitamin A yang turut membantu dalam menjaga kulit yang terhidrasi. Pastikan anda mendapat vitamin A dari makanan seperti keju, ikan Kod dan telur.

4. Penggunaan kosmetik juga dapat membantu memperbaiki tekstur kulit. Garis-garis halus dan kulit kedut dapat ditingkatkan dengan memperbaiki permukaan kulit (resurfacing) melalui kaedah dermatologi, pengelupasan kimia (chemical peeling), laser atau mikro dermabrasi.

Peeling juga dapat membantu untuk meratakan warna kulit dan memperbaiki tekstur kulit.


“Ayah, Ayah,Ayah.” Laungan Anak Umur 8 Tahun Memanggil Ayahnya Yang Meninggal Akibat Covid-19 Undang Sebak!

Meruntun jiwa tatkala mendengar laungan si anak yang memanggil-manggil ayahnya namun tiada lagi sapaan dari si ayah. Satu perkongsian video kanak-kanak berusia 8 tahun yang berada di sebuah tanah perkuburan mengundang sebak warga maya.

Tatkala sekumpulan petugas kesihatan sedang membawa jenazah ke liang lahad, si anak ini memanggil-manggil ayahnya. Rupa-rupanya jenazah itu adalah ayahnya yang sudah pergi buat selama-lamanya akibat wabak covid-19.

Disebabkan itu, keluarga tidak dibenarkan untuk mengiringi jauh sekali mendekati jenazah sehingga ke tapak perkuburan.

Si anak hanya mempu melambai-lambai dari kejauhan sambil memanggil si ayah. Perkongsian tersebut mendapat reaksi ramai yang cukup sebak dan mengharapkan si anak tabah dan kuat dengan dugaan tersebut.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Pengorbanan Itu Ada Kemanisan di Penghujungnya.” Irine Nadia Kongsi Coretan Ibu Yang Membesarkan Anak.

Memang tidak dinafikan apabila mempunyai anak ramai tentu kehidupan akan menjadi sibuk. Maklumlah anak-anak yang sedang membesar mempunyai pelbagai kerenah yang membuatkan anda boleh pening kepala. Namun itulah pengorbanan seorang wanita yang bergelar ibu.

Melalui perkongsian oleh salah seorang blogger terkenal Irine Nadia di instagramnya. Jom sama-sama kita baca perkongsian menarik ini!

Bila duduk santai-santai sambil luang masa tengok 4-4 anak main,⠀mesti ada satu perasaan macam sebak ada, pilu pun ada.

Sebab apa?

Wanita ni complicated sungguh la, sikit-sikit nak emosi macam-macam. Sebab tu laki suka complain perempuan ni banyak drama.

Sebab dok terbayang, tak sangka anak-anak sorang-sorang membesar. Si baby kecik tu pulak dalam fasa dah nak boleh berjalan tak lama lagi.

Si kakak sulung pulak tahun depan masuk sekolah rendah darjah 1 pulak.

Si no 2 dengan no 3 masuk tadika sama-sama serentak. Hasya dengan Umar tu dah macam sebaya, tinggi lagi si adik dia Umar dari kakaknya Hasya beza setahun tak nampak apa sangat.

Sungguh la yer orang cakap,

Pengorbanan tu ada kemanisan dia di penghujungnya

⠀Pengorbanan laa ni membesarkan anak kecik2 sekaligus Tapi credit to si ayahnya jugak la sama-sama berkorban. Hehe.

Apa-apa pun syukur Alhamdulillah, ni lah yang diimpikan daripada dulu nak ada sebuah family yang ramai meriah.
Ibu tak kisah pun tak jadi supermom, supermak ke or so whatever. Tak perlu kejar title “duniawi” tu hanya nak nampak hebat depan mata orang lain.
Tak semua perkara dalam dunia parenting kita akan jadi SEMPURNA. Pasti ada cacat cela.

Sunggupun kita rasa hebattt, tu pun sebab Allah yang hebattt, dia yang jentikkan hati dan perbuatan kita ke arah tu. Pinjaman.

Ibu-ibu, tak perlu kejar “kesempurnaan” yer. Takut nanti kita yang rasa “stuck”. Buat sekadar yang mampu dan enjoy your parenting❤ Jangan dibandingkan kita dengan orang lain. Setiap jalan cerita takkan pernah sama.

Janji hari-hari ada niat dan usaha ke arah untuk jadi parents yang boleh didik anak betul-betul.

Sekian, coretan ibu muda.

Sumber: Instagram: Irine Nadia


“Memang Sukar Untuk Terima, Tapi Kami Kena Kuat. Ini Anugerah Terindah Allah Bagi.” Ibu Ini Kongsi 10 Tanda Autism Pada Anak.

Setiap anak tak sama perkembangannya. Ada yang cepat ada yang lambat. Namun sebagai ibu bapa tidak boleh mengambil mudah akan hal ini. Jika melihat ada yang tak kena pada anak, cepat-cepat bawa berjumpa doktor pakar.

Tergerak hati ingin berkongsi cerita kisah anak saya. Anak saya berumur 2 tahun 7 bulan , perempuan dan anak ketiga. Diagnosis Autisme tetapi masih belum disah kan oleh Doktor. Dia masih belum boleh bercakap(Speech delay).

Saya mula bawa dia berjumpa dengan doktor di Hospital Selayang pada umur dia 2 tahun. Saya mula perasaan dia bukan macam kanak-kanak lain, sangat berbeza. Masih tak boleh bercakap walapun sudah 2 tahun.

07/06/2017- Pergi ke klinik kesihatan untuk imunisasi 2tahun sambil tu bercerita kisah anak, nurse kk buat surat untuk dapatkan appointment di hospital.

24/8/2017 – Berjumpa dengan pakar Paediatriks, doktor sarankan untuk berjumpa dengan pakar telinga dan mata.

18/9/2017- Berjumpa dengan pakar telinga, hidung dan tekak, Alhamdulillah pendengarannya normal.

Setelah merujuk kepada doktor, jumpa pakar ENT, menjalani ujian saringan dan mengikuti beberapa sesi terapi yang telah disarankan oleh pakar kanak-kanak di Hospital Selayang, pada 27/4/2018 Humaira akhirnya telah diagnosis AUTISM SPECTRUM DISORDER. Pada ketika itu Humaira berumur 2 tahun 10 bulan.

Alhamdulillah, akhirnya segala persoalan sudah ada jawapan. Memang agak sukar untuk menerima, tapi kami kena kuat. Semua itu tidak penting bagi kami, yang paling utama ialah untuk disegerakan adalah mendapatkan rawatan dengan cara intervensi dan cuba memahami sedalamnya bagaimana kami dapat membantu anak kami untuk mempersiapkan diri dia untuk menempuhi cabaran dunia luar sana.

Mungkin ramai yang bertanya dan nak tahu apa yang menyebabkan saya sebagai ibunya rasa tak sedap hati dan tergerak nak bawa Humaira berjumpa doktor. Di sini saya kongsikan tanda awal atau ciri-ciri autisme yang saya perasan sebelum Humaira didiagnosis.

10 TANDA AWAL AUTISME PADA HUMAIRA YANG DILIHAT SEBELUM UMUR 2 TAHUN
1. LEWAT BERCAKAP
Pada usia Humaira 2 tahun, dia masih tak boleh bercakap. Sebaliknya, dia hanya mengeluarkan bunyi aaaaaa.

2. MENGELAK EYE CONTACT
Eye contact tidak ada. Bila kita bercakap dengan dia, dia akan pandang ke arah lain.

Dia memang tak suka melihat orang yang sedang bercakap dengan dia.

3. LAMBAT RESPON BILA DIPANGGIL
Bila kita panggil, Humaira tidak menoleh. Dia selalunya buat tak tahu saja.

4. LEBIH SUKA BERSENDIRIAN
Humaira tak suka berkawan. Walaupun ada 2 orang kakak, Humaira lagi suka bermain seorang. Dia tak suka dengan keadaan yang ramai orang.

5. KETAWA ATAU MENANGIS TANPA SEBAB
Humaira seolah-olah berada dalam dunianya sendiri. Susah nak fahami perasaannya. Dia boleh ketawa atau menangis tanpa sebab tertentu.

6. MACAM TAK KENAL ORANG
Humaira juga tiada preference pada orang tertentu. Dia seolah-olah tidak mengenal orang, walaupun yang terdekat dengannya.

Pada dia, semua orang sama.

7. SUKA MENGEPAK TANGAN (FLIPPING HANDS)
Salah satu tanda autisme yang paling ketara adalah perbuatan mengepak-ngepakkan tangan atau flipping hands.

Humaira selalu buat macam ni ketika dia terlalu gembira atau teruja dengan sesuatu.

8. TAK FAHAM ARAHAN
Tidak faham dengan arahan, walaupun arahan yang mudah.

9. TIDAK BERKOMUNIKASI SECARA BUKAN LISAN
Selain tidak bersuara, Humaira juga tidak melambai, mengangguk atau menggeleng kepala.

10. MINAT YANG TERHAD ATAU MELAMPAU
Apa yang saya nampak, Humaira tak bermain permainan dengan cara yang betul. Contohnya dia bermain dengan tayar kereta.

Ada juga benda yang mungkin tak menarik minat kanak-kanak biasa, tapi Humaira boleh obses dengannya.


“Gagal Hubungi, Naluri Saya Beritahu Adik Tertimbus Hidup-hidup”- Abang Mangsa Tanah Runtuh Di Cameron Highlands Kongsi Cerita

Orang cakap naluri hati itu kadang kalanya ada betulnya. Begitulah yang dilalui oleh seorang abang ini bila hatinya rasa ‘tidak sedap’ seakan ada sesuatu yang berlaku terhadap adiknya berikutan kejadian tanah runtuh di Jalan Simpang Pulai Blue Valley-Cameron.

“Naluri memberitahu saya, adik tertimbus hidup-hidup di bawah runtuhan tanah apabila dia tidak menjawab sebarang panggilan (telefon) dan mesej saya.”

Itu kata Muhammad Kamal Hamdi, 40, selepas adiknya Muhammad Hafiz, 31, disahkan maut tertimbus dalam kejadian tanah runtuh di Seksyen 27 FT 185, kilometer 27.10 Jalan Simpang Pulai Blue Valley-Cameron sepertimana yang dilaporkan di myMetro.

Tidak Berpuas Hati, Saya Pergi Sendiri

Difahamkan juga pada kebiasaannya Muhammad Kamal Hamdi akan akan mengemas kini mengenai sebarang kejadian tanah runtuh atau kemalangan jalan raya kepada adiknya dalam kumpulan sembang (group chat) keluarga pada telefon bimbit.

“Saya sudah maklumkan kejadian tanah runtuh itu dalam group chat tetapi dia tidak menjawab, biasanya dia yang pertama membalas mesej saya.

“Saya cuba menghubunginya berulang kali tetapi dia tidak mengangkat telefonnya. Dari situ, saya tahu ada sesuatu yang berlaku kepada adik saya.

“Saya baca begitu banyak berita yang tular mengatakan adik saya sudah meninggal dunia, ada yang kata masih hidup.

“Oleh kerana tidak berpuas hati, saya pergi sendiri ke kawasan tanah runtuh dan bertanya sendiri kepada anggota bomba.

“Betullah, salah seorang mangsa ialah adik saya. (Hubungan) kami sangat rapat, dia seperti kawan baik saya, adik saya,” katanya ketika ditemui di lokasi kejadian, malam tadi.

Mayat Muhammad Hafiz berjaya dikeluarkan dari kawasan tanah runtuh itu pada 10.50 malam tadi dan dibawa ke Hospital Raja Permaisuri Bainun untuk bedah siasat.

Muhammad Kamal berkata, jenazah adiknya akan dikebumikan di Tanah Perkuburan Islam Parit Tanjung Piandang di Kerian, hari ini.

Arwah Muhammad Hafiz meninggalkan seorang isteri serta dua anak, masing-masing berusia dua tahun dan bayi yang baru lahir.

Sementara itu, Ketua Polis Perak Datuk Mior Faridalathrash Wahid berkata, setakat 11 malam, dua mayat sudah ditemui.

“Mayat pertama ialah pemandu Toyota Alphard (Vellfire) dikenali sebagai Tan Chee Heng berusia 36 tahun. Mayat mangsa berjaya dikeluarkan kira-kira 9.30 malam.

“Mayat terakhir ialah Muhammad Hafiz yang berjaya dikeluarkan dari kawasan tanah runtuh pada 10.50 malam selepas 10 jam operasi,” katanya.

Beliau berkata, operasi masih diteruskan sekiranya ada mangsa lain yang terperangkap.

“Anjing pengesan bomba dari Unit K9 sudah dihantar ke lokasi kejadian” katanya sambil menambah tiada pergerakan tanah dilaporkan setakat ini.


Beg Duit Anak Tertinggal, Ok Lagi. Tapi Bila Botol Air, Ayah Ni Sanggup Patah Balik Ambil!

Sesetengah orang perempuan, tidak keterlaluan jika dikatakan seakan begitu obses  dengan produk tupperware.

Pantang sekali kalau ada sesiapa yang hilangkannya. Boleh tak senang duduk dibuatnya.

Malah bukan suatu yang menghairankan bila rata-rata Encik suami pun faham bebelan yang bakal didengar bila bekal yang diberikan tidak dibawa pulang dengan selamat.

Kisah seperti ini turut dikongsikan oleh Cikgu Mohd Fadli Salleh ini bila mana anaknya tertinggal botol air tupperware di sekolah. Beliau sanggup patah balik untuk ambilnya.

Ikuti kisah yang mencuit hati ini berkenaan tupperware.

Pergi ambil anak kat sekolah tadi dah jam 6:30 dah pun. Sampai kat jaga, Asyraff naik motor aku. Baru nak gerak, dia cakap,

“Ayah. Beg duit adik tertinggal kat kelas. Ada duit RM8 lagi dalam untuk untuk belanja esok dan lusa.”

“Biar la beg duit tu. Esok pagi ayah pergi tengok.”

Aku malas nak masuk dalam sekolah dah. Jauh juga jaga ke kelas dia. Kami pun bergerak pulang. Baru sekejap bergerak, Asyraff cakap lagi,

“Botol air pun tertinggal ayah.”

“Sreeettttt!”

Terus aku brek emergency.

“Kenapa tak cakap. Duit hilang ayah boleh niatkan sedekah. Kalau botol air hilang, bukan setakat Adik kena marah. Ayah pun mungkin hilang nyawa. Tupperware ke dik?”

“Tak tahu jenama apa.”

Ah, Tupperware ke, Tipuware. Kalau tinggal botol air kat sekolah boleh hilang nyawa woih.

Yang kelakarnya, waktu anak aku masuk kelas, ada seorang lagi lelaki di temani anaknya baru keluar dari kelas darjah 3 tingkat atas. Dari jauh aku laung,

“Kenapa tu bang?”

“Tertinggal botol air cikgu!” Balasnya dari kejauhan.

“Tupperware ke?” Jerit aku lagi.

“Yaaaaa!”

“Kahkahkah.”

Kami gelak bersama. Laju dia gerak balik. Tak sempat nak ambil gambar bukti. Lewat balik pun boleh kena soal siasat juga weh. Bahaya main dengan kaum wanita ni. Seram.

Waktu keluar pintu sekolah, jaga pula tegur,

“Tertinggal apa cikgu?”

“Nyawa.”

Senyum je jaga dengar jawapan aku. Entah dia faham entah tidak. Lantakkan.

Gitu je aku jawab lantas pecut balik rumah dengan penuh kelegaan.


“Ikhtiar Semua Rawatan, Belum Bertemu Penawar.” Da’i Hamidah Mohon Doakan Ustazahnya Kembali Sembuh Dari Penyakit

Juara Da’i musim ketiga baru-baru ini berkongsi kisah duka apabila dikhabarkan ustazah yang mengajarnya diuji dengan sakit secara tiba-tiba.

Menurut Da’i Hamidah,  dia yang kebetulan berkunjung ke Kuala Lumpur berkesempatan menziarahi ustazahnya yang dianggap insan cukup banyak berjasa dalam mencurahkan ilmu kepadanya.

Biarpun perancangan untuk bertemu dengan guru yang mengajarnya itu dibuat ‘last minute’, namun akui Da’i Hamidah itulah pelengkap dan menjadi memori untuk dikenang sampai bila-bila.

Dalam masa yang sama, Da’i Hamidah memohon semua pihak agar mendoakan ustazahnya itu kembali sembuh seperti sedia kala. Menurut pakar ustazah kepada  Da’i Hamidah ini menghidap penyakit Motor Neuron Disease (MND) @ Amyothropic Lateral Sclerosis (ALS).

BACA SAMPAI HABIS plzzzz😭🙏🏻

Musafir saya ke Kl benar2 bermakna bila saya menziarahi guru saya yang dikhabarkan sakit.

Jadual tiba2 berubah tapi sebab saya baru tahu yang guru saya sakit. Dengan segera habis di ikim fm saya terus ke Semenyih utk menziarahi ustazah saya yg pernah mengajar saya sem 1 di USIM. 3 hari di KL penuh dengan aktiviti dari pagi sampai malam tapi terus segar setelah dapat bersemuka dengan guru saya. Walaupun itu plan last minit tapi itulah pelengkap musafir saya kali ini. Sungguh memori malam itu akan dikenang sampai bila2.

Pertemuan yg ditakdirkan oleh Allah Taala itu amat menyentuh hati saya dan menjadi jalan muhasabah utk diri saya sendiri. Benarlah jika kita kata kita diuji tetapi insan lain jauh hebat ujiannya! .

Satu ayat yg keluar dari mulut saya tatkala saya memandang wajah ustazah saya yg xboleh bertutur lagi seperti sedia kala :” Ustazah, terima kasih sangat . Segala ilmu yg ustazah curahkan kepada saya akan saya kongsi pada orang lain dan mudahan2 itu jadi saham akhirat buat ustazah “.

Kata2 itu buat ustazah saya menangis dan menangis. Teringat sebelum masuk program Dai, ustazah ini yg bagi nasihat dan semangat kepada saya utk saya menjadi penceramah.

Tapi apa yg saya betul2 sebak sebab ustazah saya masih muda dan sihat tapi secara tiba2 ditimpa sakit ini. Malah yg lebih sedih saya dapati sakit yg menimpa ustazah saya tiada ubatnya. Mereka dh ikhtiar hampir kesemua rawatan tetapi tidak lagi ketemu penawarnya.

Ya Allah, andai kalian yg baca perkongsian saya pagi ini. Tolong lah doakan ustazah saya . Saya mengaharapkan doa kalian semua😭🙏🏻🙏🏻🙏🏻. Mungkin berkat doa ikhlas dari tuan/puan sesuatu keajaiban akan berlaku❤. Ya Allah Taala Maha Berkuasa . Dia boleh ubah apa yang dia inginkan.

Jadi tolong doakan ustazah saya diberi kekuatan ketabahan utk menempuh ujian hebat ini dan suaminya serta sesiapa sahaja yg menjaganya diberi ganjaran hebat atas kesabaran menjaga ustazah saya. Mudahan2 Allah Taala ampunkan dosa ustazah saya. Mudahan2 ada sinar bahagia dalam kehidupan ustazah sekeluarga In Sya Allah. – ikhlas dari anak didiknya : Dai Hamidah-

#daihamidah

#ustazahnasobah

#usim


Praktis 4 Pesanan Ustazah Siti Nor Bahyah Ini Jika Ibu Bapa Mahu Anak Dengar Kata.

Tidak semua anak membesar dengan baik dan menuruti segala kata-kata ibu ayah. Apabila berhadapan dengan situasi sebegini, adakalanya boleh membuatkan ibu bapa pening kepala dan buntu bagaimana cara untuk mengatasinya.

Memulakan dengan kata-kata yang baik adalah kunci kepada segala kebaikan. Jom cuba ikut perkongsian oleh Ustazah Siti Nor Bahyah Mahamood dalam mendidik anak-anak di zaman ini. Ingatlah bahawa setiap kata-kata kita adalah satu doa!

Keluarkan Kata-Kata Baik

Sentiasa mengeluarkan perkataan yang positif buat anak-anak kita seperti anak bertuah, anak bijak, anak mama sayang, anak ayah sayang dan sebagainya. Elakkan sama sekali perkataan negatif buat anak kita ketika kita sedang marah. Takut dan dibimbangi kata-kata yang kita gunakan ini mustajab kerana ianya satu doa.

Tegur Dengan Baik

Tegurlah anak dengan penuh berhemah dan kasih sayang. Anak-anak adalah ujian dari Allah, buat ibu dan ayah bagi menilai kesabaran mereka dalam mendidik anak-anak. Jadi tegurlah mereka dengan baik, penuh berhemah dan kasih sayang. Gunakan perkataan yang paling baik dan nada lembut dalam menegur mereka.

Sentiasa Gunakan Nama Allah

Sentiasalah gunakan nama Allah dan Rasulullah. Sebagai contoh, “Anak ibu sayang Allah dan Nabi tak?” Kalau sayang Allah jangan tinggalkan solat dan jangan lawan cakap mak ayah sebab kita semua nak masuk syurga dan dapat syafaat daripada Allah SWT. Sentiasalah gunakan nama Allah dalam seharian bagi mendidik sifat mulia anak.

Banyakkan Berdoa

Kunci kepada segala kebaikan adalah berdoa kepada Allah SWT. Ibu dan ayah janganlah putus doa pada anak. Sentiasalah berdoa kepada mereka untuk terus menjadi anak yang baik, patuh pada ibu ayah dan menjadi anak yang terpuji.


‘Selfie Terakhir’ Perkongsian Menyentuh Hati Dari Seorang Suami!

Setiap yang hidup itu pasti mati. Namun cara bagaimana kita akan dijemput Ilahi, terus kekal menjadi rahsia Tuhan hingga sampai detiknya itu.

Cuma apa yang boleh kita serta seisi keluarga lakukan, terus berdoa untuk pengakhiran hidup yang baik dan sempurna.

Manakala perkongsian daripada seorang suami ini pula cukup menyentuh hati. Suri hatinya telah pergi dahulu daripadanya dengan meninggalkan seorang zuriat.

Mengabadikan kenangan, turut berselfie dan meluah rasa hati diakuan fbnya. Cukup syahdu dan didoakan roh isterinya berada di dalam golongan orang-orang yang beriman…Amin.

Untuk itu, ikuti perkongsian penuh posting daripada seorang suami bernama Mohamad Khusyairi ini.

“SELFIE TERAKHIR”

Maafkan abang sayang andai selama ni abang banyak salah.. Maafkan abang andai banyak terleka.. Maafkan abang andai banyak hajat sayang  tak tertunai.. Maafkan abang..

Harini abang  tak tidur.. Harini abang duduk sebelah sayang.. Harini abang bisik kalimah syahadah di telinga sayang.. sampai sayang hembuskan nafas terakhir.

Selalu bila sayang sakit abang mandikan sayang.. Tapi harini adalah kali terakhir abang mandikan sayang.. Abg usap lembut tangan yang masakkan abang setiap hari.. Abang usap parut yang selalu abang sapukan ubat.. Abang belai wajah yang selalu abang kucup.. Abang belai perut yang mengandungkan zuriat abang..

Lepas ni tak ada dah abang nak potongkan kuku sayang.. Lepas ni tak ada dah abang tolak sayang pakai wheelchair.. Lepas ni tak ada dah abang hantar sayang check up appoinment doktor.. Lepas ni tak ada dah abang buatkan air gula untuk sayang..

Abang letih, abang tak tidur, tapi abang gagahkan jugak peluk sayang, abang gagahkan jugak turunkan sayang ke liang lahad, abang gagahkan juga mencangkul walaupun kaki dan tangan dah menggigil.. Sebab abang tau ini kali terakhir abang buat semua tu untuk sayang..

Adi marah bila orang tanam ummi dia.. Adi mengamuk.. Adi suruh kejutkan ummi.. Adi nak ikut ummi masuk sekali.. Yelah, kita kan selalu berlakon pura-pura mati depan dia.. Dia tak tau harini yang sayang  tak pura-pura.

Semuanya dah berlalu sayang.. Syg pergi dengan mudah.. Sayang tak menderita lagi dah atas dunia ni.. Amanah yang sayang tinggalkan untuk abang ni akan abang jaga sebaik mungkin.

Kita tak banyak gambar selfie bersama sebab abang malu nak bergambar.. Jadi ini lah SELFIE TERAKHIR kita.. Akan abang kenang smpai bila-bila kenangan kita berdua dan bertiga..


“Berjaya Masak Ikan Terakhir Awak Memancing.” Kongsi Foto Masakan, Isteri Tunai Hasrat Terakhir Arwah Pitt Hanif

Isteri kepada Allahyarham Mohd Firdaus atau lebih dikenali sebagai Pitt Hanif, Farah Ahmad mencetus rasa sebak apabila berkongsi foto masakan ikan terakhir dari hasil pancingan suaminya itu.

Perkara itu dikongsi menerusi sebuah entri di akaun Instagram miliknya buat tatapan umum.

Menurut pelakon itu, Pitt berhasrat untuk menyuruh Farah memasak ikan kenerak hasil tangkapannya dan memberitahu perkara itu kepada rakan yang dikenali sebagai Aiman.

Kenapa En Firdaus Xpercaya ker? Farah berjaya masak ikan KENERAK yang awak last mancing sebelum hari kejadian.Aiman dah tunaikan hasrat awak.

Di hari kejadian Ketika sampai Sham kawan Pitt yang selamat bgth Pitt ada simpan ikan nak bawak KL suruh Farah masak.
28hb Aiman kawan Pitt yg sewakan boat whatsapp.

Dia punya minta Maaf x dpt jaga keselamatan Arwah sb sepatutnya dia pergi sama tapi dia demam.
Aiman text, sehari sebelum Arwah xde Arwah ada dapat ikan, hajat dia nak bawak balik suruh akak masak. Arwah cakap
.
“ Kerinting aku terror masak la man. Apa masakan pun kerinting aku boleh masak lah man. Aku nak suruh kerinting masak tempoyak ikan ni Man kompom padu Man !

Allah…
Awak, Farah tahu awak dah xde. Dan xde makna kalau Farah minta Maaf tp Farah tahu awak xpernah xmaafkan org selalu apa jadi awak sejenis xamik port. Yer lah lama Farah xmasak sejak awak our station dan Farah pun bz.

Tapi Farah berjaya masak tp siang je x sb ikan tu besar sangat. Selalu dapat ikan awak siangkan siap2 tinggal masuk kuali jer hehhe yg ni Farah suruh abg aluze htr kedai suruh siangkan heheh.


“Dengan U Lama-Lama Pun Takpe. Mengadaplah Each Other 24/7.”  Puteri Sarah Suka Dapat Bersama Suami Sepanjang PKP!

Jika orang lain sibuk nak keluar rumah waktu PKP ini, berbeza dengan pelakon cantik manis ini. Bahkan, Puteri Sarah Liyana tidak kisah jika Perintah Kawalan Pergerakan (PKP) yang dikenakan agak lama.

Mungkin pelik bagi sesetengah selebriti lain, tetapi isteri kesayangan Syamsul Yusof ini punya alasan tersendiri. Itu yang dimuat naik menerusi laman instagramnya baru-baru ini.

Menurut ibu kepada sepasang cahaya mata ini, sepanjang PKP dijalankan dia dapat meluangkan masa bersama suaminya.

“RMO dengan you lama-lama pun takpea. I suka Sepanjang PKP ni mengadaplah each other 24/7 pagi, petang ,siang ,malam.

“kerana isteri yang melihat suami dengan kasih sayang dan suami pula yang melihat isteri dengan penuh kasih sayang, Allah s.w.t akan pandang dengan penuh rahmat,” tulis Puteri Sarah.

Sebelum itu, pasangan ini juga meraikan hari ulang tahun kelahiran anak sulung mereka.

“Sambutan ulang tahun kelahiran kecil-kecilan dari ayah dan mama untuk Syaikhul Islam dan Sumayyah.

“Happy birthday to my first born. You will always be my number one. Selalu sayang adik dan jaga adik walau apapun keadaan.

“Moga menjadi anak yang soleh. Tolong jangan cepat besar sangat abang dan adik,” tulis Puteri Sarah.


Ini Cara Didik Anak Rajin Solat 5 Waktu Tanpa Dipaksa. Boleh Follow!

Anak merupakan anugerah Allah dan tanggungjawab yang berat yang diamanahkan atas bahu ibu bapa. Pentarbiahan anak-anak dengan didikan yang baik wajib ditunaikan oleh ibu bapa. Amanah yang wajib ini hendaklah dijaga dengan baik dan janganlah dikhianati.

Begitu juga dalam hal mengajar anak solat sejak kecil. Ianya adalah tugas yang sukar sebenarnya. Menyedari tuntutan agama, ramai di kalangan ibubapa yang berterusan mengali ilmu dan kaedah terbaik untuk mendidik anak bersolat supaya mereka tidak dipersoalkan oleh Allah SWT di akhirat kelak kerana telah mengabaikan amanah-Nya.

Ikuti perkongsian ini yang menyediakan tip untuk membantu ibu bapa mendidik anak mencintai solat.

Didik Anak Bersolat tanpa di suruh atau paksa

A) PENDIDIKAN DARI DALAM RUMAH

1. Suasana utamakan solat
Ibu bapa adalah madrasah (sekolah) pertama bagi anak. Untuk mengajar anak solat sedari kecil, ibubapa perlu mewujudkan suasana dalam keluarga yang mengutamakan solat. Bila azan berkumandang, segera bersedia untuk solat. Tutup TV dan hentikan perkara-perkara yang melalaikan. Ini akan menjadi contoh disiplin yang baik untuk anak-anak.

2. Ibubapa tunjukkan contoh
Anak-anak adalah peniru paling baik bagi setiap tindak-tanduk ibubapa. Anak-anak bawah 4 tahun lebih seronok dan mudah untuk diajak menunaikan solat. Tetapi nanti dahulu, mereka tentunya mudah meniru hanya apabila selalu melihat ibubapa mereka solat sedari umur mereka masih bayi. Sekiranya anak-anak jarang melihat ibubapa solat, maka mereka juga tidak dapat membayangkan sesuatu yang tidak tercapai oleh akal mereka.

Anak-anak lebih mudah percaya apa yang mereka lihat sendiri daripada apa yang kita beritahu. Malah, 80% didikan adalah melalui tauladan yang bukannya melalui perkataan semata. Tauladan bermaksud apa yang mereka nampak dilakukan oleh ibubapa setiap hari.

3. Solat di tempat terbuka
Solatlah di ruang terbuka di dalam rumah. Biarkan anak-anak nampak dan faham ibubapa mereka selalu solat. Bagi anak-anak kecil yang berusia sekitar 1 hingga 3 tahun, memadailah mereka sekadar memerhatikan ibubapa sedang solat atau ikut sama solat sambil mereka bermain-main. Biarkan jika mereka suka menarik-narik telekung si ibu. Bertenanglah jika kita baru rukuk mereka sudah pun sujud. Kita belum habis lagi mereka sudah pun beri salam. Usah bertegas atau berkeras. Jangan sampai anak-anak merasakan solat itu satu yang susah dan menakutkan.

Ini sepertimana teladan yang telah ditonjolkan sendiri oleh Rasullullah SAW sebagaimana yang diceritakan bahawa Baginda Rasulullah solat berjemaah di masjid dan Baginda sendiri menjadi Imam. Tiba-tiba, cucunya yang bernama Hassan memaut leher Baginda ketika Baginda sedang sujud. Rasulullah sebagaimana yang diriwayatkan memanjangkan sujudnya ketika itu. Setelah selesai solat, seorang sahabat bertanya: “Engkau memanjangkan sujud?” Jawab Rasulullah SAW: “Cucuku sedang menunggangku maka aku tidak sampai hati tidak menyampaikan kehendaknya”.

4. Solat berjemaah
Didiklah anak-anak untuk cintai solat berjemaah. Tiap kali ibubapa mahu solat, jangan lupa ajak anak-anak untuk solat bersama-sama. Bagi ibubapa berkerjaya, jikalau tidak sempat berjemaah pada waktu Subuh, boleh berjemaah di waktu Maghrib. Apabila masuk waktu solat, ajaklah si manja untuk berwudhuk bersama-sama. Hamparkan sejadah di ruangan yang sesuai. Dorong anak lelaki untuk berani azan dan disusuli iqamat. Selepas solat, zikir dan doa. Boleh beri peluang untuk anak-anak bacakan doa-doa yang mereka telah pun pelajari di tadika. Tambah kemanisan solat berjemaah dengan memberi tazkirah pendek sesama ahli keluarga. Didiklah anak-anak untuk bersalaman dengan ibubapa dan memohon maaf sesama ahli keluarga. Lazimkan solat secara berjemaah dan anak-anak akan terbiasa bahkan tertunggu-tunggu dengan rutin keluarga yang ini.

5. Hadiahkan kelengkapan solat
Oh, sebelum terlupa. Belilah hadiah kelengkapan solat untuk anak-anak kita seperti telekung, kopiah dan sejadah yang khusus dan menarik untuk mereka. Ini boleh menaikkan semangat mereka untuk merasa seronok bersolat. Berikan juga pujian apabila mereka memakai pakaian solat dengan sempurna sebagai satu galakan dan dorongan.

6. Dorong anak untuk solat
Anak-anak kecil suka mendengar cerita-cerita. Belikan buku berkenaan solat yang mesra kanak-kanak. Bawakan kepada anak-anak kita kisah-kisah sirah Nabi Muhammad SAW dan para sahabat tentang solat. Sampaikan pada mereka bagaimana Nabi Muhammad SAW sangat suka solat malam hingga bengkak-bengkak kaki Baginda. Ceritakan juga kesan dan akibat yang akan menimpa mereka yang tidak solat baik balasan di dunia atau akhirat. Teruskan memberi dorongan melalui cerita ganjaran syurga dan seksa neraka.

Ibubapa bekerjasamalah untuk bisikkan di telinga mereka sewaktu anak-anak tidur. “Anak soleh ayah, rajin solat yer nak.” Ulangi setiap malam dengan yakin dan positif.

7. Beri ganjaran
Sentiasa mutaba’ah (membuat pantauan) kepada anak-anak kita sama ada mereka sudah menunaikan solat atau sebaliknya. Usah kedekut untuk memberi ganjaran dari sudut pujian dan hadiah fizikal pada anak-anak jika mereka menunjukan perkembangan yang baik dari hari ke hari.

B) PENDIDIKAN LUAR RUMAH

1. Solat di mana-mana
Jika dalam perjalanan balik kampung atau pun keluar berjalan-jalan, fahamkan pada anak-anak tentang keutamaan solat. Istiqomah untuk berhenti solat di surau atau masjid. Jangan serik bawa anak-anak untuk solat bersama-sama di tempat awam.

2. Solat di tadika
Sebaik-baiknya, pilihlah tadika atau pusat asuhan yang memberi pendedahan awal kepada anak-anak kita tentang ibadah solat. Jika anak-anak didedahkan dengan rutin amali solat jamaah bermula dari kecil, Insya Allah mereka lebih mudah solat tanpa disuruh-suruh. Tugas ibubapa untuk memperkemaskan dan memantapkan pemahaman tentang ibadah solat akan bertambah mudah dengan sokongan pihak tadika.

3. Solat di surau dan masjid
Biasakan anak-anak ke surau atau masjid ketika mereka masih kecil lagi. Anak-anak yang sudah dibiasakan dengan suasana beribadah tidak akan kekok melakukannya apabila sudah akil baligh. Bersabarlah dengan ragam anak-anak yang pelbagai pada awal-awal latihan sebelum mereka mula membiasakan diri dan kemudiannya menjadi satu tabiat. Tambahan pula, apabila anak-anak ke masjid, potensi berkawan dengan mereka yang kaki solat juga lebih tinggi.

4. Solat di kampung
Jika balik ke kampung halaman, beri ruang untuk anak-anak kita bersama sepupu-sepupu mereka untuk solat berjemaah. Dorong mereka untuk bergilir-gilir azan, iqomat, menjadi iman dan juga membacakan doa. Percayalah walaupun mereka masih kecil, mereka akan lebih cepat belajar memimpin dan berani ke hadapan jika amalan ini menjadi ‘makanan harian’ mereka. Secara tidak langsung, ia juga boleh mengukuhkan hubungan persaudaraan antara mereka bermula dari usia kecil lagi.

Kesimpulannya, dalam mendidik anak ada dua bahagian yang perlu ibubapa ambil perhatian. Pertamanya, ialah usaha ibubapa dan yang keduanya ialah doa kepada Allah SWT. Kita tidak boleh sombong dengan usaha kita semata-mata. Banyakkan berdoa kerana hati kita dan anak-anak kita adalah kepunyaan mutlak Allah SWT.

Senjata utama orang mukmin adalah doa. Doakan anak-anak setiap kali kita teringat akan mereka meskipun ketika itu kita sedang sibuk bekerja, memandu, memasak dan sebagainya. Bahkan doa ini juga perlu bermula ketika mengandungkan si manja lagi.

Boleh diamalkan surah Ibrahim ayat 40 yang bermaksud,

“Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku”.

Buat semua ibubapa, suburkanlah kesabaran, ketabahan dan istiqomah dalam mendidik anak-anak untuk mencintai solat. Tidak boleh dinafikan kepayahan dan cabaran yang bakal dihadapi amatlah besar. Berikan masa bagi anak merasa seronok untuk solat tanpa dipaksa-paksa. Setiap anak-anak berbeza penerimaan mereka.

Yakinlah dan positif, Allah pasti makbulkan doa kita.


“Rindu Lempeng Oat Makan Masa Pantang”. Rupanya Resipi Lempeng Datuk Seri Siti Nurhaliza Ni Boleh Jadi Milk Booster Juga!

Sebagai ibu yang dalam proses berpantang dan menyusukan bayinya, pasti Datuk Seri Siti Nurhaliza sangat menjaga bab-bab makan ni. Terutama sekali pengambilan makanan yang boleh menambahkan kuantiti susu.

Baru-Baru ini menerusi lama instagramnya, penyanyi nombor satu negara ini berkongsi resipi Lempeng yang diamalkannya dalam pantang.

Menurut ibu Aafiyah, lempeng yang diamalkan itu dibuat dengan bahan yang berkhasiat seperti oat dan juga madu. Selain makanan sihat, ini juga satu cara untuk ibu-ibu berdiet dan menurunkan berat badan tanpa skip makan.

Untuk ibu-ibu yang tengah berpantang boleh cuba sendiri resipi lempeng ini:

Madu

Kismis

Kurma(siat siat bagikecil)

Horlic

Susu segar.

Sukatan takde ye sbb saya ikut perasaan je.

Malah, ramai pengikutnya turut bersetuju dan memberitahu pengambilan bahan-bahan seperti oat, kismis, madu, kurma dan susu membantu mil booster untuk ibu yang menyusu anak.

Bantu Milk Booster


Nak Mudah Didik Anak Kembar, Pakar Psikologi Ini Dedah 6 Soalan Popular Kena Tahu

Ramai yang mempunyai keinginan untuk memiliki anak kembar. Malah terbaru pelakon Wawa Zainal meluahkan hasratnya untuk memilik anak kembar.

Namun apabila mempunyai anak kembar, tentu risau mengenai kerenah yang berganda. Kembar seiras dan tidak, pastinya mempunyai personaliti yang berbeza. Namun sebagai ibu bapa, kita  harus tahu cara yang betul untuk mendidik anak kembar termasuk secara psikologi.

Menurut Profesor Madya Dr Azizah, Pakar Psikologi Klinikal, Jabatan Pediatrik, Pusat Pengajian Sains Perubatan, Universiti Sains Malaysia (USM), ibu bapa harus mempunyai kemahiran mengendalikan anak, terutama anak kembar adalah sangat penting, bagi menjamin kesejahteraan mental, emosi, dan fizikal semua ahli keluarga, dan perkembangan psikologi yang sihat untuk si kembar khasnya.

6 SOALAN POPULAR TENTANG ANAK KEMBAR

Tiada kajian saintifik yang membuktikan kembar seiras terutamanya, lebih kerap bergaduh berbanding anak-anak lain.

Sebaliknya kanak-kanak, kembar atau tidak, bergaduh untuk meluahkan perasaan yang tidak enak melalui reaksi fizikal/tingkahlaku atau verbal. Contohnya anak yang rasa tercabar, tidak puas hati, teraniaya, atau tidak diadili saksama boleh bergaduh.

Bagaimanapun, kembar terdorong membina lebih banyak ‘perbezaan’ dan ‘kelainan’ sesama sendiri apabila mereka sampai ke tahap mencari identiti sendiri.

Disini, mereka mungkin kelihatan seperti sering ‘bergaduh’ atau ‘tidak bersetuju’. Selagi proses ini berjalan secara sihat, tiada apa yang perlu dirisaukan.

Cemburu juga adalah emosi normal yang boleh dialami anak kembar atau sesiapa sahaja. Cuma  anak kembar adalah dua individu ‘serupa’ yang sentiasa bersama, justeru cemburu lebih mudah dan kerap terjadi.

Seperti bergaduh, cemburu juga adalah refleksi emosi yang tidak enak yang dirasai oleh sianak, diterjemah pula melalui emosi yang lebih tinggi tahapnya iaitu cemburu. Contohnya, apabila anak berasa tidak puas hati pasangan kembarnya mendapat baju merah sedangkan dirinya mendapat warna biru, perasaan cemburu boleh timbul.

Anak yang berumur dua hingga tujuh tahun contohnya, berfikir secara pre-operasi dan bergantung banyak kepada simbol.

Selagi anak kembar tidak faham baju merah sama sifatnya dengan baju biru atau belum mampu menterjemah konsep berkongsi, jalan penyelesaiannya haruslah dibelikan barang yang serupa untuk kembarnya untuk memupuk rasa diadili. Bagaimanapun, jika tidak mampu membeli dua, tidaklah perlu membeli langsung pada peringkat sebegini.

3.Saling bergantungan antara satu sama lain. Betul atau tidak?

Tidak, anak kembar, sama seperti anak yang lain jika diberi peluang dan didikan yang baik, boleh berdikari dan tidak sentiasa bergantung antara satu sama lain. Anak kembar mempunyai personaliti, sifat dan tingkahlaku yang berbeza serta mempunyai pendapat dan keinginan yang berbeza dalam melakukan sesuatu aktiviti. Bukan itu sahaja, tahap perkembangan kembar juga boleh berbeza dengan pasangannya.

4.Dikatakan tidak boleh berpisah, adakah betul?

Tidak benar. Sesiapa sahaja berpotensi untuk menghadapi perubahan dalam hidup, termasuklah pasangan kembar berpisah tempat tinggal atau sebagainya. Banyak kajian melibatkan pasangan kembar yang berpisah dan dididik secara berasingan. Kajian Koch (1966) contohnya mendapati kembar yang dipisahkan lebih cemerlang pencapaian IQ dan lebih fasih pertuturannya daripada kembar tinggal bersama.

5.Kakak atau abang lebih hebat daripada adik. Benarkah?

Tidak benar. Setiap individu, kembar atau tidak, mempunyai tahap kecerdasan dan perkembangan mereka tersendiri. Selain faktor genetik, pencapaian pembelajaran anak bergantung kepada banyak faktor persekitaran terutama didikan, pengajaran dan pembelajaran, motivasi, dan sebagainya.

Kurang tepat. Secara umum, kelakuan seperti manja dipengaruhi faktor natural, sedia ada, atau biologi seseorang. Bukannya aturan dalam adik-beradik. Bagaimanapun, sifat manja ini akan kekal atau menebal bila faktor luaran mengukuhkannya. Contohnya adik bongsu sering dimanjakan oleh semua ahli keluarga, justeru sifat ini berterusan dalam diri individu tersebut. Sebaliknya jika sifat sedia ada tidak dipupuk oleh faktor luaran, secara tabii individu akan membina sifat yang lain atau baharu untuk kelansungan kehidupan mereka.

PERANAN IBU BAPA

Merujuk kepada tingkah laku berikut, terdapat beberapa cara yang ibu bapa harus lakukan untuk membentuk personaliti yang lebih positif  kepada kembar ini.

1.Ibu bapa perlu pastikan mempunyai kesihatan mental mereka sendiri ditahap optimum dan bertindak mencari jalan penyelesaian jika sebaliknya berlaku.

2.Ibu dan bapa sentiasa tambah ilmu perkembangan dan psikologi kanak-kanak dan gunapakai ilmu dan kaedah yang disokong dapatan kajian saintifik adalah bermanfaat.

3.Ibu dan bapa perlu menjadi model dan menunjukkan tingkahlaku, emosi, dan fikiran yang baik sebagaimana mahu diterap dalam diri anak kembar.

5.Cipta masa eksklusif atau berseorangan dengan setiap pasangan kembar untuk memupuk rasa ‘saya berharga secara individu kepada ibu dan bapa saya’ dalam diri anak.

6.Cipta masa bersama dengan semua ahli keluarga secara konsisten, contohnya makan malam bersama.

7.Bermain bersama anak kembar, atau perhati anak bermain dan terapkan nilai-nilai peribadi dan tingkahlaku yang baik semasa anak bermain.


Mudahnya Sembuhkan Batuk Hanya Dengan Buah Oren Stim,  Ibu-Ibu Wajib Cuba Ni!

Batuk berpanjangan pastinya buat kita rasa tidak selesa. Walaupun habis sebotol ubat namun batuk masih lagi ada dan mengganggu pernafasan.

Bila diserang dengan masalah batuk berpanjangan, terasa cukup meletihkan. Sedikit sebanyak ia pasti menganggu proses pernafasan serta rutin dalam melakukan aktiviti seharian.

Melalui perkongsian Jes Tham dalam Facebook miliknya, beliau menunjukkan cara mudah dan berkesan yang dipercayai boleh menyembuhkan batuk yang berlarutan hanya menggunakan buah oren!

Menurut beliau, petua ini diperolehi daripada pakar perubatan dari negara China dan Taiwan dan sesuai untuk kanak-kanak mahupun orang dewasa. Apa-apapun keberkesanannya bergantung pada kesesuaian individu. Namun tidak salah mencuba kan!

Caranya:

1. Potong buah oren bahagian atas dan bawah.(seperti dalam gambar)

2. Cucukkan bahagian atas buah oren tersebut dengan garpu atau chopsticks, agar garam dapat meresap dengan cepat ke dalam buah oren nanti.

3. Letakkan secubit garam pada bahagian atas buah oren tersebut dan sapu rata.

4. Kukus selama 2 jam dan minum jus tersebut.

Rasanya sedikit masin dan pahit. Buat dan minum sampai batuk berhenti.

Sumber Facebook: Jes Tham


Hilangkan Bintik Hitam Di wajah Dengan Ubat Gigi & Serbuk Penaik. Wow, Cukup Mudah Caranya!


15 Aktiviti Untuk Anak Pra Sekolah Raikan Bulan Ramadan. Menarik Ni!

Esok Ramadhan sudah bermula. Tentu ibu ayah teruja juga untuk meraikan bersama anak-anak. Untuk menjadikan bulan ini menarik, berikut adalah beberapa idea untuk membantu menjadikan ia Ramadhan yang istimewa pada tahun ini.

1. Adakan mesyuarat keluarga tentang Ramadan

Seminggu sebelum Ramadan, digalakkan untuk mengadakan mesyuarat keluarga untuk menjelaskan tentang Ramadan. Jelaskan kepada si cilik apabila kita melihat anak bulan ia menandakan permulaan bulan Ramadhan seperti mana yang umat Islam lakukan dan bagaimana jadual keluarga akan turut berubah. Dapatkan persetujuan bersama dan cadangan daripada semua ahli keluarga akan apa yang akan dilakukan sepanjang bulan ini. Buat perancangan untuk satu bulan berkat ini. Sebagai contoh, waktu pilihan untuk bersahur, makanan pilihan untuk bersahur, tempat untuk berbuka puasa atau pilihan surau/masjid untuk bertarawih dan lain-lain.

2. Raikan kedatangan bulan Ramadhan dengan hiasan rumah yang menarik
Raikan kemeriahan “Ramadan Mubarak” dengan hiasan-hiasan yang menarik dan meriah seperti belon, sepanduk dan jadual semak amalan yang besar. Libatkan anak-anak untuk membantu menghiasi rumah supaya mereka merasai kegembiraan dan tertunggu-tunggu dengan kehadiran Ramadhan.

3. Beritahu cerita Ramadan sebelum tidur setiap malam
Jangan hanya bergantung kepada buku-buku kanak-kanak berkaitan Ramadan untuk bercerita tentang bulan istimewa ini dengan si pintar cilik. Kongsikan kepada anak-anak kita bagaimana pengalaman kita berpuasa semasa kita masih kecil. Ibubapa juga boleh mereka beberapa cerita berserta perancangan dengan anak anda sebagai watak utama dalam pengembaraan di bulan Ramadan nanti!

4. Membuat dan menghantar kad Ramadan buatan sendiri
Oh, tentu menarik jika sebelum bulan Ramadhan bermula, kita duduk bersama anak-anak untuk membuat kad Ramadhan Mubarak. Sediakan kad itu untuk adik-beradik, datuk nenek, ibu saudara, bapa saudara, guru-guru dan kawan-kawan. Hantar kad tersebut walaupun masa yang suntuk. Ia pasti sesuatu yang mengujakan !

5. Membuat “goody bag” Ramadan untuk rakan-rakan mereka
Sekiranya anak anda masih di tadika atau sekolah rendah, dapatkan kebenaran guru mereka untuk membuat ‘goody bag’ Ramadan Mubarak. Isi dengan gula-gula, kurma, kismis, mainan kecil dan kad kecil menjelaskan dalam dua atau tiga ayat yang pendek tentang Ramadan. Dan biarkan anak-anak untuk mengedarkan kepada rakan-rakan mereka di tadika/sekolah mereka supaya mereka sama-sama merasai kehangatan Ramadhan.

6. Membuat perkongsian mengenai Ramadan dalam kelas mereka
Beri juga galakan kepada anak-anak untuk selalu berkongsi cerita dengan rakan-rakan mereka tentang perkara-perkara menarik tentang Ramadhan. Ia sekali gus akan menyebarkan kemanisan sambutan Ramadhan sesama anak-anak cilik.

7. Membuat kraf sempena Ramadhan di rumah
Kraf adalah cara yang bagus untuk menerangkan dengan lebih mudah tentang Ramadan. Ajak anak-anak membuat bentuk bulan yang berbeza-beza. Tunjukkan bagaimana bentuk permulaan bulan, yang mana satu tengah dan mana yang akhir. Boleh juga buat kolaj atau dekorasi beberapa makanan kegemaran mereka untuk berbuka puasa. Oh lebih menarik lagi jika ibubapa boleh menyediakan buku aktiviti sepanjang bulan Ramadhan. Ia akan memudahkan pemantauan perkembangan anak-anak sepanjang bulan mulia ini.

8. Rancang satu perjalanan keluarga untuk melihat anak bulan
Mahu pengalaman yang lebih istimewa? Apabila kanak-kanak memakai baju tidur mereka, bawa mereka ke dalam kereta dan ajak mereka untuk menyaksikan anak bulan Ramadan. Lakukan perkara yang sama pada akhir bulan ini. Lebih menarik jika membawa teleskop atau binokular.

9. Jemput rakan-rakan anak-anak untuk Iftar bersama-sama
Biarkan anak-anak anda menyenaraikan senarai tetamu dan menu pilihan mereka. Juga, minta mereka menyediakan beberapa makanan istimewa. Kita boleh memilih beberapa resipi mesra kanak-kanak atau mereka boleh membantu dengan menyediakan juadah berbuka puasa yang tidak memerlukan mereka untuk menggunakan dapur atau memotong dengan pisau. Tentu ia satu aktiviti kekeluargaan yang menghiburkan!

10. Jemput datuk nenek atau ahli komuniti lebih tua untuk Iftar bersama
Setelah semua orang selesai berbuka puasa, menarik jika ada sesi bercerita di mana tetamu boleh berkongsi pengalaman bagaimana mereka melalui Ramadan semasa di zaman kanak-kanak. Ceritalah pengalaman berbeza-beza pada zaman dahulu, di negara lain juga bagaimana pula mereka menyambut Ramadhan, apakah jenis makanan yang mereka makan untuk berbuka? Bagaimana mereka berbuka puasa? Apa aktiviti menarik sepanjang Ramadhan dan lain-lain lagi. Kanak-kanak memang suka mendengar cerita dan bertanya soalandi luar kotak.

11. Membuat buku skrap untuk Ramadan ini
Mengambil banyak gambar ketika semua orang sedang bersahur tentu sangat menghiburkan. Tidak ketinggalan gambar-gambar kemeriahan ketika berbuka puasa, ketika letih berpuasa, bertadarus, bertarawih dan macam-macam lagi. Jadikan satu buku skrap untuk Ramadhan kali ini. Letakkan pelekat dan hiasan yang menarik sebagai satu kenangan seumur hidup untuk anak-anak kita.

12. Ingat golongan miskin
Rancang bersama anak-anak untuk menjadi sukarelawan di dapur beberapa jam pada hari Sabtu atau Ahad. Sediakan makanan untuk berbuka puasa khusus untuk golongan kurang berkemampuan. Bawalah si comel untuk menghantar makanan dan menyantuni golongan miskin. Berikan banyak dorongan untuk anak-anak suka bersedekah dan membantu mereka yang kurang berkemampuan di bulan Ramadhan.

13. Beri dorongan meskipun mereka berpuasa separuh hari

Kanak-kanak teruja untuk berpuasa apabila mereka melihat ibubapa dan adik-beradik yang lebih tua melakukannya. Tahun ini, beri galakan untuk mereka berpuasa selama beberapa jam semampu yang mereka boleh. Jangan lupa sediakan juga “Iftar” khas untuk mereka dengan beberapa makanan kegemaran mereka sebagai satu penghargaan dan sokongan.

14. Pasangkan lagu-lagu Ramadhan
Apabila kanak-kanak bermain atau terlibat dalam beberapa aktiviti riadah santai, mainkan beberapa lagu Ramadan yang indah yang boleh menyemarakkan lagi semangat Ramadhan dalam diri anak-anak. Mungkin kita boleh meminta anak-anak untuk menghafal satu dua lagu Ramadhan untuk penghayatan bersama-sama.

15. Membawa mereka untuk iftar dan solat Tarawih

Tiada ada cara paling mudah untuk mengajar semangat komuniti kepada si cilik selain solat berjemaah di surau atau masjid. Biasakan anak-anak kita untuk berbuka puasa di surau atau masjid, juga bawa mereka untuk solat fardhu berjemaah dan solat Tarawih supaya mereka merasakan mereka adalah sebahagian daripada entiti masyarakat. Selain itu, bekalkan sedikit duit untuk merek biasakan diri bersedekah ketika berada di masjid mahupun surau.

Anak-anak yang belum baligh tidak diperintahkan untuk berpuasa. Namun demikian ibubapa sangat digalakkan untuk mendorong anak-anak untuk mula berpuasa sedari kecil agar mereka terbiasa melakukannya apabila menginjak dewasa. Dan supaya mereka mengetahui bahwa ibadah puasa Ramadhan merupakan salah satu kewajiban yang diperintahkan Allah SWT. Ibadah puasa sebenarnya memberi pengaruh positif terhadap emosi anak-anak. Terutamanya mengajar mereka untuk bersabar dan prihatin dengan kesusahan orang lain.

Demikian beberapa tips untuk menyemarakkan lagi kemeriahan sambutan bulan Ramadhan yang penuh dengan segala macam keberkatan. Selamat mencuba, semoga bermanfaat. Dan, jika anda mempunyai tips lain yang menarik, silalah kongsikan lain-lain tips yang menarik untuk manafaat bersama. Ramadhan Mubarak!


Tips Dan Amalan Untuk Anak Lembut Hati

Setiap kelahiran cahaya mata, benda yang paling ibu-ibu suka buat adalah bau baby. Baby ni ada bau dia tersendiri yang buat kita rasa ketagih nak cium. Wangi sangat!

Bau dia macam sedap-sdap dan kalau sekali cium tu, nak cium lagi dengan penuh kegeraman.

Harapan setiap ibu bapa mesti mahukan anaknya menjadi anak yang soleh/solehah. Dari segi amalan sebagai muslim, ada beberapa amalan yang boleh amalkan untuk ibu kepada anak mereka agar menjadi seorang yang soleh/solehah.

Sesungguhnya anak itu pembawa rezeki dan kebahagiaan.

5 Tips mendidik anak soleh :

1. Bangun pagi, peluk anak sekurangnya 3 kali dan usap kepalanya dan berselawat sambil berniat dalam hati (bergantung pada niat kita untuk anak)

2. Lembutkan hati anak

hembus pada ubun, makanan dan pakaian

– Surah AlFatihah

– Surah Al-Hasyr (ayat 21-24)

– Surah Taha (ayat 1-5)

– Ayat Qursi

– zikir ya Latif

3. Setiap kali nak nasihat anak, baca 3 nama Allah dan hembus :

– Ya ‘Aziz

– Ya Jabbar

– Ya Mutakabbir

4. Doa khas agar keluarga jaga solat dan elok perangai. (Surah Ibrahim : ayat 40)

5. Sentuh lembut ubun² anak dengan tangan kanan sambil doa dan nyatakan harapan. Sebaiknya setiap malam dalam keadaan baru hendak tidur ketika otak sedang berehat dan lebih mendengar kata.

Amalan ini sedikit sebanyak tidak menyalahi hukum islam yang boleh kita amalkan sebagai amalan tambahan dan juga usaha serta doa untuk anak

(Dipetik dari Buku Mendidik Anak Cara AlFateh)

Sumber : aisyah rich &

Sumber : The Faiz Ibrahim


Pesakit Covid-19 Bila Dijemput Ambulans, Persiapkan 19 Barangan Ni Untuk Keperluan Sepanjang Berada Di Hospital

Berdepan dengan situasi emosi dalam kebimbangan dan bersedih apabila disahkan positif Covid-19, membuatkan ada yang berasa buntu tidak tahu untuk berbuat apa-apa. Apatah lagi tiba-tiba dimaklumkan akan dijemput oleh ambulans dalam masa terdekat, tentu kalut hingga terlupa dan terlepas pandang tentang kelengkapan dan peralatan perlu di bawa sepanjang menjalani tempuh rawatan di hospital. Entah kan lama atau sekejap berada di sana. Kita pun tidak tahu.

Jadi untuk memudahkan anda mahu pun waris, bolehlah ikut seperti yang disenaraikan ini agar tidak ada barangan yang penting tertinggal. Ini memandangkan selepas di bawa ke hospital, pesakit tidak dapat meminta waris datang ke hospital untuk membawa itu dan ini dengan mudah.

Jadi untuk itu, ini senarai barangan yang perlu di bawa. Semoga ianya memberi manfaat buat anda.

1. MyKad. Kad bank tidak perlu.
2. Wang tunai jumlah yang sedikit.
3. Pergi pakai selipar.
4. Masa pergi pakai T-Shirt sahaja.
5. Baju panas kain cotton.
6. Satu persalinan baju discharge nanti. 2-3 set pakaian. Tidak perlu baju banyak-banyak. Nanti kena pakai pakaian pesakit hospital. Tidak akan dapat cuci atau jemur pakaian di wad.
7. Alat mandian, sabun, berus gigi dan sebagainya
8. Kain tuala.
9. Kain pelikat dan sejadah bagi yang muslim.
Jangan pakai jam dan barang hiasan seperti rantai emas.
10. Telepon dengan charge.
11. Earphone.
Seandainya anda meninggal dunia. Kemungkinan barangan selain perkara 1. 2. 10. dan 11 sahaja akan dikembalikan. Yang lain akan di ambil oleh Hospital untuk tindakannya, mungkin di bakar dan tidak di pulangkan.

12. Bawalah beg baju yang kecil bukan beg travel.
13. Bimbang kelewatan masuk ward di Hospital bawa makanan ringan seperti roti dan dua tiga botol air mineral sedia di dalam kotak untuk mudahkan dibuang.
14. Bawa botol air, thermos, cawan dan sudu. Kalau kerap makan, bawa lah minuman 3 in 1 dan biskut-biskut untuk kunyah-kunyah.

15. Tulis atas kertas nama-nama pewaris yang lain, selain yang telah di rekodkan untuk diberi kepada Frontliner setelah masuk dalam ward. Untuk orang tua atau kanak-kanak, lekatkan sticker nama dan no telefon anak/waris, ibubapa pada beg mereka.
16. Ubatan (current medications) yang diambil jika ada. Minyak angin, minyak sapu jika mahu, bawa. Segala supplemen yang tidak boleh ditinggalkan, bawalah. (Sebarang penghantaran barangan selepas masuk wad hospital tidak dibenarkan) Gambar senarai ubatan, dos dan kekerapan.
17. Pampers dan tisu basah bagi pesakit yang strok/tidak bermaya/tua. Gigi palsu orang tua bawa juga nanti tidak dapat makan. Jangan lupa bawa cermin mata/walker/tongkat jika perlu.
(Sila terangkan pada orang tua, tiada pelawat nanti dibenarkan, nanti dia merajuk pula korang tidak datang melawat.) Reload dan sambungkan internet secukupnya pada handphone orang tua anda. Sebaiknya ajarlah gunakan smartphone, cara whatsapp, videocall sejak awal-awal lagi.
18. Seluar dalam pakai buang jika perlu. Tuala wanita jika perlu.
19. Beberapa buku untuk dibaca jika boleh membaca untuk menghilangkan bosan. (Ramai pesakit bawa buku silang kata, crossword, sudoku dan buku bacaan agama)
Semoga selamat sihat dan kembali ke rumah dengan segera.
(Improved modified by Jessica William)

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Gadis Ini Amal 5 Cara Efektif Naikkan Berat Badan Dalam1 Bulan. Yang Ada Masalah ‘Underweight’ Patut Cuba Ni!

Sering kali kita mendengar keluhan kaum wanita tentang bagaimana nak menurunkan berat badan. jarang sekali kita dengar bagaimana cara menaikkan berat badan.

Bagi yang terlalu kurus atau ‘underweight’ masalah ini cuba diatasi dengan pengambilan makanan dalam kuantiti yang banyak. Namun kurang efektif.

Dikatakan dalam tempoph sebulan, gadis ini boleh menaikkan berat badan daripada 48.5 kg kepada 54.5 kg. Malah, perkongsian tip tersebut tular dan dikongsikan sebanayak 14k Share.

Baca perkongsian penuh di bawah tentang cara terbaik untuk menaikkan berat badan:

SEBELUM:

– Berat: 48.5kg
– Tinggi: 165cm
– Problem with food: Tak suka susu, kekacang, & cheese. And selera kurang.
– My concern: BMI underweight cause i tinggi.

So after make research about food to gain weight, dapatkan nasihat doctor, dan saya decide to make timetable, easy tips with target. Doing this just to try & lets see the result!
Target: 58kg max for me (ideal weight is 50-66kg)

Antara makanan yg menaikkan berat adalah yg makanan yg i senarai diatas yg i tak suka. But i need to do something, cause i’m underweight! So i start the next day!

Ini merupakan lima tips paling efektif untuk anda yang ingin mencuba untuk naikkan berat badan dalam masa sebulan:

1. SUSU FULLCREAM

Pagi & malam wajib minum susu atleast 1 gelas (sebab tak suka paksa juga). Full cream cause tinggi protein & kibo. Berbeza dgn low fat & yang ada flavour macam choc. I minum brand Dutchlady.

2. VITAMIN C

Makan vit c 1capsules/day atau boleh skip selang 2 hari sekali. Dalam satu minggu, dalam 2/3 biji je. Hari yang skip tu i makan buah je bebanyak. Sedap pun sedap hehe. Tapi on the day you take vit c tu, make sure minum 2/3liter mineral water! Bukan air teh ais mamak ke starbuck ke ok.

Hehe. Vit C is dietary supp, selain daripada untuk skin & etc. Boleh bagi selera makan. Membuak rasa, asyik nk makan je. (i need this cause i jenis tank kecik, makan sikit kenyang, selera tak kuat sangat). So perlu vit c utk membantu selera makan. So now manjang lapar je. Teringin tu teringin ni. Hehe bila dah selera asyik nak kunyah jela.

3. TIMETABLE MAKAN

Kene makan on time, make sure ambil sarapan! Sarapan tu penting. Dan kalau lapar je makan! Kunyah je bebanyak. Makan sikit tu sikit ni. I mean, bila dah telan nasi. Jap lagi kunyah la benda lain. Keropok ke ice cream ke coklat ke. Haa gituu. Haha.

4. PENGAMBILAN MAKANAN

Amik kekacang, soya, dairy milk, & cheese. Makan banyak kali, hehe.

5. JUMPA DOKTOR

Disclaimer: Make sure anda refer doktor juga ya. Kalau dah underweight kadang-kadang disebabkan cacing juga. Cuba refer doktor first okay.

Genap satu bulan anda akan dapat keputusan yang begitu memuaskan hati!

I’m doing this semalam genap 1 month! So nak share dengan anda semua the result. Dan every week mmg timbang & guna penimbang yg sama. The result mmg unexpected!

RESULT AFTER 1MONTH:

– Before start 48.5kg
– 1st week: 50.2kg
– 2nd week: 51.2kg
– 3rd week: 52.3kg
– 4th week: 54.5kg

Yeay! Walaupun berat naik, i rasa lemak i tersekat diskala 2 iaitu dipipi & bahagian tidak sepatutnya. Tapi, im happy with the result! Alhamdulillah syukur im not underweight anymore! Yes! Goodluck korang!


“Bukan Ibu Tak Sayang, Tapi Allah Pinjamkan Ibu Sekejap Je.” Sayunya Luahan Hati Lelaki Ni Selepas Pemergian Arwah Isteri

Pemergian orang tersayang lebih-lebih lagi yang dekat dengan kita ibarat separuh jiwa turut pergi. Hancur luluh hati bila mengenangkan yang pergi itu pasti takkan kembali lagi. Pilu di hati hanya Tuhan yang tahu apatah lagi memandang wajah si kecil yang tidak tahu apa-apa. Ditinggalkan ibu tersayang sekelip mata. Hanya yang ada kini ayah tempat berpaut dan berkongsi kasih sayang.

Arwah dikatakan meninggal dunia dipercayai berpunca daripada sakit kepala. Lebih menyedihkan adalah keadaan dua anak kecil yang masih memerlukan kasih sayang seorang ibu tidak faham ‘kehilangan’ selama-lamanya ini.

Al-Fatihah buat arwah, semoga keluarga tabah dengan dugaan ini.

Ibu Dah ‘Sleep’ Kat Kubur

Anak-anak mungkin tak tahu
Cara mana nak sampai kan pada babah, yang depa rindu ibu

Yang anak2 tahu , Ibu dah ‘sleep’ kt kubur

Dlm Jam 10:25mlm, 20/1/2020
Ibu masih terbaring tidur sama mcm pagi td. Bergerak, bernafas mcm mana pagi td. Tidur mcm biasa. Bergerak berpusing kiri kanan. Tidur nyenyak cuma tak boleh sedar dari jam 3.30 petang sampai la malam

Setiap kali babah jengah ibu,
Air liur, ibu tak boleh kemam. Jadi babah lap perlahan2 bagi ibu nampak bersih

Tp jam ni,
Lepas babah terlambat jengah ibu
Air makin banyak kt mulut ibu.. Babah lap Dan itu kali pertama Dan juga kali terakhir babah cium pipi ibu, peluk ibu sambil bisik;

“anak-anak kita masih kecik lagi syg. Bangun la…”

Air mata sebelah kanan ibu tiba-tiba kluar. Babah terus lapkan Air mata ibu sambil kemas kan tisu2 yg melekat di pipi ibu

Babah duduk bertenang sekejap di kerusi sebelah ibu. Dalam be berapa saat, babah rasa pelik kenapa ibu tak bernafas mcm biasa. Babah panic

Rasa nafas ibu di hidung.. Tak ada
Rasa nadi ibu di pergelangan tgn.. Tak ada

Babah menjerit panggil jururawat. Jururawat terus berlari masuk bilik utk tengok ibu

Babah turun ke bawah
Babah tak boleh terima, Dan babah tahu ibu mmg dah tak ada.

Ammar.. Rania
1 day, kalau terbaca ni semula
Babah cuma nk korang berdua tahu

Wpun hanya Abg Ammar saja dpt rasa moment hari ibu pergi..

Harap Ammar & Rania faham kenapa ibu “pergi tinggalkan kita”

Bukan ibu tak syg
Tapi Allah pinjam kan ibu untuk kita
Sekejap je..

Ammar cuma sempat 2 tahun 2 bulan
Rania cuma sempat ibu dukung 4 bulan saja
Babah beruntung sikit dgn kamu berdua. Sempat 4 tahun 2 bulan

Tak lama mcm mana anak2 lain
Tak lama mcm mana babah & nenek

Tapi percayalah
Ibu sedang tunggu kita kt sana

Ingat pesan babah. Bila abah pun dah tak ada
Rajin2 jengah kubur bila rindu

Kalau teringat, terus tadah tangan “Doa”
Minta Allah tautkan rindu kita dalam mimpi

Minta kita semua semula bersama 1 keluarga

Genap awak pergi sebulan hari ni
Macam mana lagi setahun akan datang?
Harap Allah berikan kekuatan & kesihatan berpanjangan buat kita 3 beranak

Perkahwinan bukan cari persamaan
Bukan cari apa yang kita suka
Atau kita boleh lari dengan apa yg kita tak suka

Persamaan belum tentu membahagiakan
Perbezaan itulah tanda “saling melengkapi”
Jika kita saling memahami

Terima kasih sbb sama-sama telan Pahit Manis Maung bersama Abg

Sampai hari ni abg rasa mcm mimpi
Mimpi yang panjang sgt
Mengharap mimpi ni jgnlah jadi kenyataan

Ingat pesan abah
JANGAN LUPA IBU


Pasangan Kembar Ni Menanti 20 Tahun Untuk Ada Adik. Sekali Dapat, Direzekikan Kembar!

Siapa dapat menduga rupanya setelah 20 tahun pasangan kembar ini dapat pula adik lelaki kembar. Pastinya ini sesuatu yang cukup menggembirakan buat seluruh keluarga.

Yuliyani dan adiknya merupakan kembar seiras dan mereka dilahirkan pada Oktober 2001.

Pada September 2021, mereka menyambut kelahiran adik lelaki yang juga merupakan kembar, namun tidak seiras.

Kelahiran itu menjadikan perbezaan Yuliyani dengan adik kembarnya adalah 20 tahun, namun itu tidak menghalang mereka mempunyai ikatan kasih sayang yang akrab.

“Tidak sangka kami akan menerima adik kembar 20 tahun kemudian, namun itukan rezeki dari Allah SWT, kami menerimanya dengan penuh kesyukuran,” katanya.

Yuliyani turut memuat naik gambar dan video bersama adik kembarnya dalam akaun Tiktok serta meraih perhatian banyak pengguna media sosial itu.

Sehingga semalam, video itu ditonton lebih lima juta pengguna TikTok dan mendapat ‘like’ lebih 300,000.

Selain itu, Yuliyani turut menerima pelbagai komen yang mendoakan mereka menjadi keluarga bahagia dan diberi kesihatan yang baik.

Gadis itu memberitahu, mereka mulanya terkejut apabila ibunya memberitahu hamil lagi, namun menerimanya dengan hati terbuka kerana memang sudah lama menginginkan adik.

“Kegembiraan kami berganda apabila mengetahui ibu hamil kembar dan pada masa yang sama bimbang kerana usia ibu sudah 40 tahun.

“Namun, semuanya berjalan lancar sehingga ibu selamat melahirkan adik kembar kami dan keadaan mereka juga sihat,” ujarnya.

Kini, Yuliyani dan kembarnya turut membantu ibu mereka menjaga adik kembarnya.

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Ustazah Ni Pesan, Bisikkan Kata Hikmat Ni Tiap Pagi Hantar Anak Ke Sekolah!

Setiap kata-kata ibu itu adalah doa, ungkapan ini biasa kita dengar dan doa ibu adalah antara doa yang mustajab. Menyentuh tentang berdoa, tidak semestinya kita harus duduk di atas tikar sejadah, namun boleh dalam pelbagai keadaan. Hatta, sedang menghantar anak-anak ke sekolah setiap pagi sekali pun.

Hal ini turut dikongsikan oleh seorang ustazah agar setiap kali menghantar anak-anak ke sekolah, kita iringi dengan kata-kata hikmah ini sepertimana yang dijelaskannya.

Sebelum anak ke sekolah, waktu anak bersalam dengan kita.. bisikkan di telinga anak dengan penuh keikhlasan,

“Abang, Allah jaga abang. Allah gembirakan abang. Allah sayang abang..Belajar sungguh-sungguh ye nak. Sayang kawan-kawan. Sayang guru-guru. Umi selalu doakan abang walaupun umi tak ada dengan abang ya. Allah jaga abang InsyaAllah. “

InsyaAllah jadi motivasi luar biasa kepada anak-anak. Walaupun anak hanya ke taska atau tadika. Bisikkan kepada mereka.

Inilah doa kita..doa ibu ayah yang ikhlas mengiringi perjuangan anak-anak insyaAllah. Moga Allah menjaga mereka dengan sebaik-sebaik penjagaan. Amin.


Target Nak Pinggang Ramping & Badan Solid Sebelum Raya, Kena Rajin Minum Jus Ni!

Alangkah bagusnya kalau badan nampak langsing dan miliki berat badan ideal sebelum Hari Raya ni .

Jadi bolehlah melaram berbaju kebaya. Tentu cantik dipandang, bak kata orang cantik macam anak dara.

Jadi untuk realisasikan impian tersebut, apa kata amalkan minum air jus ini.

Resipi ikhtiar kempiskan perut dan sekat selera makan.

4 biji bawang putih
2 biji kurma, saya guna kurma ajwa sebab rasanya sedap,
1 biji lemon, nak guna separuh pun boleh,
150ml air tapis.

Cara Buatnya :

Blend semua bahan di atas minum 2 kali sehari, sebelum makan dan sebelum tidor. sukatan ni untuk sehari /2 kali minum..jadi kena buat hari-hari.

Jangan takut dengan bawang putih tu tak ada rasa bawang putih pun sebab rasa manis kurma dan masam lemon akan potong rasa bawang putih tu. Selamat mencuba.

Kalau nak tapis pun boleh, tapi saya lebih suka minum sekali serat, bergantung kepada selera masing-masing.

*amalkan dengan istiqomah dengan izin ALLAH berkesan, jangan sekali minum terus nak kempis.

Sumber : Nera Azlin via MAHN


Hebat Sungguh Perancangan Ibu Ni,  Buat Stok Makanan Sebelum & Selepas Bercuti. Memang Terinspirasi Sangat!

Merancang untuk keluarga bercuti itu biasa kita dengar, namun lain kisahnya dengan keluarga besar Ummu Naufal ini bila mana bab makanan juga turut diberi tumpuan khusus.

Bagi ibu kepada enam orang anak ini, untuk pastikan keluarganya tetap dapat menikmati hidangan yang dimasak dari air tangannya sendiri itu satu kepuasan buatnya, walau di mana mereka bercuti sekali pun.

Bahkan bukan itu sahaja, perancangan rapi juga dibuat untuk pastikan sekembalinya daripada bercuti, anak tetap dapat menikmati masakan yang dimasak olehnya.

Nak tahu bagaimana yang dilakukan oleh ibu ini, jom semak perkongsian menarik daripadanya.

Tempoh percutian sememangnya mengasyikkan. Namun persiapan bukan sekadar menyiapkan wang, pakaian, penginapan dan pengangkutan semata-mata. Pengurusan makanan keluarga sama pentingnya. Maka, sangat penting untuk kita, para ibu terutamanya, mengatur strategi “out of the box” agar ia memudah dan melancarkan percutian dari awal hingga bila pulang dari bercuti.

Hampir setiap tahun kami sekeluarga akan pergi bercuti di luar Saudi. Bercuti bersama 6 orang anak, yang sulung kelainan upaya, banyak cabaran di sebalik keseronokkan. Maka, sebagaimana pentingnya kami merancang awal percutian, begitulah juga kami perlu merancang awal selepas kembali dari percutian. InshaAllah.

Kisah-kisah kembara kami ke beberapa buah negara ada dikongsikan di dalam buku travelog ‘Balqis-Di Mata Kami, Di SisiNya’. Namun, urusan perancangan makanan tidak dimasukkan dalam travelog. Lalu, saya kongsikan di sini InshaAllah.

Ramai telah meminta panduan ini. Maaf kerana kelewatan. Semoga perkongsian sedikit ini bermanfaat dan boleh dijadikan panduan untuk percutian keluarga puan di masa hadapan. InshaAllah.

✈ Tips: Panduan Pengurusan Makanan Dalam Percutian Keluarga Besar Kami ✈

Stok Bekalan Makanan Untuk Dibawa

1. Jika percutian lebih dari seminggu, kami akan mencari apartment yang berdapur. Masak sendiri untuk keluarga besar jauh lebih menjimatkan. InshaAllah.

2. Mental Menu Planning (Merancang Menu secara Mental) …agar mudah merancang bahan bekalan yang mahu dibawa dari rumah.

3. Kami akan sentiasa pastikan setiap beg yang boleh dibawa kurang dari yang ditetapkan.
1 beg akan dikhaskan untuk stok bekalan kering sahaja. (Beg ini akan kosong bila stok bekalan telah digunakan nanti…bolehlah isi pula dengan barang belian dari percutian pula )

4. Yang dibawa biasanya;
?rempah: kurma, sup, kari
?beras untuk anggaran sahaja (sehari sekali masak untuk keluarga)
?peket budu….sebagai penaik selera ganti sambal belacan. Nanti beli sahaja bawang dan cili, patahkan dan makan dengan nasi panas dan lauk utama.
?sambal bilis kering…boleh dimakan dengan nasi atau roti ketika dalam perjalanan / “on the go”.
?snek yang ada di rumah, dibawakan sahaja untuk kudapan dalam perjalanan.
?rice cooker @ 1 periuk sederhana dan 1 senduk (jika apartment tidak menyediakan perkakas atau kami ke negara bukan Islam)

5. Isikan bekalan stok makanan dalam ziplock bags agar tidak memberatkan beg. Bawa extra ziplock bags bersama…banyak kegunaannya nanti inshaAllah. Boleh didapati di IKEA, di sana ada pelbagai saiz.

6. Kadang kala saya bawa span kecil (dipotong dua) dan sabun basuh sedikit (pastikan ia diletakkan dalam bekas yang tidak meleleh keluar) supaya jika dapur apartment tidak menyediakan, kami tidak perlu membelinya ketika percutian. Ringan sahaja span dan sedikit pencuci pinggan. Span boleh dibuang sebelum pulang dari percutian. Menjimatkan perbelanjaan tanpa perlu beli span dan sabun basuh pinggan yang agak besar untuk dipakai cuma seminggu dua sahaja. InshaAllah.

7. Jika ada buah-buahan yang masih belum dimakan, masukkan dalam ziplock bag dan bekukan. Supaya tidak membazir. Bila pulang nanti boleh dibuat smoothies. InshaAllah.

Stok Makanan Beku Selepas Pulang dari Percutian

1. Biasanya selepas pulang dari percutian, badan mula rasa penat, ada yang kurang sihat, barangan dari beg-beg perlu dikemaskan, pakaian kotor perlu dibasuh, lapar dan sebagainya. Maka, persiapan makanan beku untuk kegunaan selepas pulang dari percutian sangat penting pada saya.

2. Jadi, seminggu atau 2 sebelum percutian, saya akan memasak lauk harian lebih kuantitinya dari biasa. Separuh akan diketepikan lebih awal untuk dibekukan. Ini akan menjadi stok makanan beku selepas pulang dari percutian. Tinggal masak nasi sahaja. Jadi, bolehlah fokus pada urusan mengemas dan juga berehat, disamping masih dapat menjamu keluarga dengan ‘homemade food’ yang mengikut selera kita.

3. Boleh juga menyediakan ‘casserole dishes’ seperti chicken and mushroom casserole. Jika ia dibekukan, saya akan tuliskan ‘arahan memanaskan’ di atas aluminium foil yang digunakan untuk menutupinya. Ini supaya, suami mahupun anak-anak remaja boleh bantu menyediakannya bila mahu memakannya.

4. Jika tarikh pulang beberapa hari sahaja sebelum anak-anak mula persekolahan, saya akan bekukan bekalan bento mereka seperti;
? waffles
? karipap
? mini chicken mushroom casserole
? pre cooked bolognese sauce
? garlic baguettes
? mini chicken pie
? banana muffins
? apple strudels
? mini lasagna

Juga disedia dan disiapkan seminggu dua sebelum pergi bercuti.

5. Bekalan bento yang dibekukan dipastikan yang memerlukan pengendalian minimum bila mahu digunakan. Biasanya yang perlu dipanaskan di dalam oven sahaja atau di atas dapur pada pagi hari persekolahan.

6. Setiap makanan yang dibekukan ditandakan nama makanan (dan bagus juga diletakkan tarikh ia disediakan terutama jika bercuti lama). Ini supaya memudahkan mengambil makanan mengikut tarikh yang lebih awal ia disediakan.

7. Pastikan pengendalian makanan untuk dibekukan dilakukan dengan baik agar makanan yang dibekukan tidak rosak.

InshaAllah ini sekadar panduan sahaja. Lain keluarga lain keperluan dan keadaannya. Ubahsuai mengikut selera dan keadaan keluarga kita inshaAllah.

Ucapkanlah MasyaAllah Tabarakallah. Semua kebaikan, ilham dan kekuatan adalah dariNya semata-mata. Semoga bermanfaat buat semua.


Bila Cium Suami Gugur Dosa, Cium Isteri Bahagia Selamanya!

Sesungguhnya hati yang tenang dengan suami yang setia, isteri yang mendengar kata, anak-anak yang mendamaikan jiwa mak ayahnya.

Biar kecil pun harta benda kita, asalkan kaya akhlak dan keperibadian. Macam mana nak peroleh itu semua. Kasih sayang selalu ustaz mahupun ustazah berceramah akan tekankan. Pandang penuh kasih, tenung wajah isteri dengan sayang.

Pesanan daripada Ustaz Sayuthi, Guru di SMA Ma’ahad Tahfiz Al-Quran Al-Abidin dan Imam di Masjid Al-Hadi, Bukit Besar, Yan, Kedah ini amatilah betul-betul. Moga rasa kasih hadir dengan mengamalkan apa yang ustaz sarankan.

Fadhilat Cium Suami

Bila isteri salam dan cium tangan suami, maka gugurlah dosa-dosa kecil si isteri. Restu seorang suami tu penting dalam rumahtangga. Lagipun isteri juga akan dapat pahala. Suami pun mendapat pahala juga kalau di kucup dahi isteri.

Satu lagi perkara yang ramai isteri tidak sedar ialah tabiat tidur berbantalkan lengan suami. Hanya sedikit sahaja isteri yang tahu bahawa tidur berbantalkan lengan suami dan dalam dakapan suami, boleh membuatkan hati suaminya luluh.

Fadhilat Mencium Isteri

Mencium isteri juga merupakan ibadah. Islam memandang tindakan tersebut sebagai satu perkara yang baik, bahkan dapat memberikan pahala kepada suami.

Isteri pasti akan gembira apabila mereka selalu dicium oleh suami mereka. Hati yang gundah, bisa menjadi bahagia. Gelap kesedihan, bisa menjadi cerah dengan keriangan. Dilihat kepada Nabi, siri tauladan ini menjadi amalan harian Nabi SAW di kala bersama isteri.
Sebab Itulah Seeloknya amalkanlah budaya mencium ini ketika baru berkahwin / mendirikan rumahtangga. Kerana jika tidak diamalkan sekarang, agak kekok pula bila dah beranak-pinak nanti.

Nota : Rugilah mereka yang sudah berkahwin tetapi malu untuk ciun pasangan mereka sendiri.. JANGAN BERCIUM DITEMPAT AWAM.

Wahai Ayah, Ciumlah Anak Dan Isteri Sebelum Keluar Bekerja. Ini Kelebihanya!

Untuk para ayah, amalkan kebiasaan mencium anak dan isteri sebelum keluar bekerja di pagi, amalkanlah, ya?

Dengan ciuman itu, hadir kebahagiaan yang di hati mereka kerana mendapatkan kuncupan dari suami tercinta.

Cium di dahi dan di kening satu-persatu dan cium pula di pipi kanan dan pipi kiri mereka dengan penuh kelembutan hati.

Tunjukkanlah kasih sayang kepada mereka. Jangan sampai isteri rasa jauh hati kerana rasa tidak dihargai atau disayangi.

Terkadang kita sering rasa hal-hal ini seakan-akan perkara remeh. Ciuman sering kita lupakan dalam kehidupan kita sehari-hari; namun itulah satu-satunya yang mengukuhkan dan mempererat lagi jalinan kasih sayang.

Oleh itu, jangan kedekut ciuman dan pelukan, ya!

Dengan ciuman itu akan ada kedamaian di hati mereka. Kuncupan lembut dan mesra dari suami kepada isteri atau dari seorang ayah kepada anak-anaknya amatlah diperlukan.

Keluargamu adalah amanah dan harta anda di dunia, jagalah mereka dengan penuh kasih sayang.

InshaaAllah.

Sumber: www.kifarahmedia.com


“Huiii, Mak Kita Cerewet.” Che Ta Tegur Supaya Tidak Sepahkan Barang Mekap, Gelagat Aaisyah Buat Warganet Terhibur!

Umurnya kini menginjak 7 tahun, namun Aaisyah Dhia Rana, puteri kesayangan pasangan Rozita Che Wan dan Zain Saidin, diasuh bagai seorang puteri dengan limpahan kasih sayang.

Kaletah dan gelagatnya sedari kecil sehingga sekarang sering membuatkan warganet terhibur bila mana si ibu memuat naik perkongsian video mahupun gambar di instagramnya.

Kecenderungan Aaisyah yang turut memiliki ramai pengikut di laman sosial terhadap dunia fesyen,  nyata sangat menurun perangai ibunya yang suka bergaya.

Baru-baru ini, Aaisyah dilihat cukup comel mengenakan mekap di wajah. Sambil mencari-cari maskara, si ibunya kedengaran menasihatinya supaya tidak membuat sepah barangan tersebut.

Dengan mimik muka bersahaja, Aaisyah mengatakan ibunya seorang yang cerewet. Perkongsian video tersebut membuatkan warganet terhibur.

” huiii, cerewet. Mak kita cerewet. ujar Aaisyah beserta mimik muka yang begitu melucukan.

Che Ta dan Zain bernikah pada Disember 2013 selepas berkenalan ketika membintangi drama Kiah Pekasam.pada 2009.  selain Aaisyah, Che Ta turut memiliki dua anak lelaki daripada perkahwinan terdahulunya.


“Memperkenalkan… Yunof Laith”- Lisa & Yusry Pilih Nama Nabi & Hebat Maknanya!

Selepas tujuh hari melahirkan anak yang ketiga, pelakon Datin Lisa Surihani telah mengumumkan nama anaknya itu menerusi laman sosial Instagram. Lisa dan suami memilih nama Yunos Laith yang diambil bersempena nama salah seorang nabi.

Perkongsian tesebut turut menarik perhatian warganet, bila Lisa turut berkongsi foto Yunos Laith yang sedang dipangku oleh kakak dan abangnya, Yuhaira Leanne, 6 dan Yusof Leonne, 4.

Tentunya detik ini cukup membahagiakan buat mereka sekeluarga. “Kami ingin memperkenalkan adik kami, dia berusia 7 hari pada hari ini. Nama dia Yunos Laith Bin Yusry.”

“Yunos adalah nama salah seorang nabi dan Laith bermaksud berani seperti seekor singa. Rawr!”

“Kami sayang dia sangat. Dia dilahirkan pada 15 Jun, iaitu sama hari dengan tarikh lahir daddy. Alhamdulillah terima kasih semua untuk doa dan ucapan yang baik,” tulis Lisa di ruangan kapsyen.

Meninjau di ruangan komen, rata-rata rakan artis dan warganet tidak putus-putus mengucapkan tahniah buat Lisa dan Yusry. Antara komen daripada rakan artis adalah seperti dari pelakon Sari Yanti, ujarnya, “Lebatnya rambut”, manakala penyanyi Sophia Liana pula mengucapkan tahniah,”Congratulations Kak Lisa”, begitu juga Fazura turut memberi tanda suka dengan 3 love.

Selain itu diperkongsian terkini, Lisa turut berkongsi momen sedang mencukur rambut bayinya yang dilakukan oleh Yusry sendiri. Hal ini turut mendapat pujian daripada warganet.


Duit Tak Cukup! Elak Hutang Keliling Pinggang, Cikgu Bagi Dua Idea Bernas

Baru masuk tahun baru, rasanya ada yang dah rasa sesaknya kewangan. Iye lah, itu nak bayar, ini nak bayar. Tiba-tiba ada kecemasan, terus tak tahu nak cekau kat mana duit.

Nak berhutang, better jangan biasakan diri. Sebab bila dah terbiasa, takut jadi susah pada diri. Seperti yang dikongsikan oleh cikgu Fadli Salleh ni. Jom sama-sama ikuti perkongsiannya.

Cerita tentang hutang.

1. Berhutang untuk bayar hutang tak menyelesaikan masalah. la hanya menambah beban dan mengusutkan fikiran.

2. Ramai yang terperangkap dalam hal hutang. Ali hutang dengan Abu RM1000. Abu mula minta hutang dia, Ali tak ada duit, Ali pergi pinjam dengan Siti pula.

3. Siti tak ada RM1000, dia cuma boleh bagi RM300 sahaja. Ali pinjam RM300, bayar kat Abu RM200 dulu, RM100 guna untuk keperluan diri. Hutang Ali dah jadi RM1100 dengan dua orang pemiutang. Lagi pening bila dua serentak minta hutang.

4. Ali mula mencari Sarip nak pinjam duit. Sarip bagi RM300. Ali bayar kat Siti RM100, kat Abu RM100. Dia guna RM100 lagi. Hutang dia dah jadi RM1200 dengan 3 orang pemiutang. Lagi ramai dia pinjam, lagi pening kena tekan.

5. Kitaran begitu takkan terhenti. Sama kes orang start pinjam along. Nak bayar bulanan along ni, pinjam along sana. Last-last pinjam dengan 4-5 along serentak dan tak mampu bayar semuanya.

6. Kalau kalian berada di tempat Siti atau Sarip, tak perlu bagi Ali berhutang dah. Biar dia settle sendiri dengan Abu tu.

7. Kalau kalian berada di tempat Ali, jangan pinjam dah dengan Siti dan Sarip. Minta tempoh masa dengan Abu untuk settlekan hutang. Cukup berhutang dengan seorang, jangan tambah bilangan pemiutang. la hanya menambah masalah

8. Soalnya macam nak settlekan hutang Abu tanpa berhutang? Caranya tiada lain kecuali DUA cara ini

A) Kecilkan komitmen.

– Ada dua kereta, jual satu. Pakai satu cukup.

-Guna motor pergi kerja atau mana-mana

melainkan keperluan bawa kereta. Jimat banyak bawa motor.

– Yang merokok, berhenti merokok. Jimat dah situ. Tak mampu berhenti serta merta, tukar pada rokok daun sudah. Tak payah eksen hisap D Blend lah.

– Netflix, Astro, barangan ansuran terminate semua. Tak perlu pakai masa tengah sesak ni. Dapat jimat lagi.

– Bil elektrik dan air cuba jimatkan semaksima mungkin. Tutup letrik bila tak guna. Jangan bazirkan air. Dah jimat lagi. Tahan keinginan nak tengok wayang ke, nak minum Starbucks ke, nak beli blender viral ke. Tahan selagi hutang tak settle. Nampak nilai segelas Starbucks cuma RM16 sahaja. Tapi kalau sebulan kau beli 5x, tak ke dah jimat hampir RM100 kalau tak beli?

– Makan di rumah. Memasak. Jimat sangat banyak. Kalau berjimat dan kecilkan komitmen seperti cara di atas, aku yakin banyak ratus juga kalian akan dapat lebihan setiap bulan. Lebihan tu terus je bayar ansur-ansur kepada Abu sampai hutang settle.

B) Jana side income

Buat apa jua kerja yang boleh jana income tambahan.

– Jangan gatal-gatal cuba nak berniaga. Kerana berniaga perlukan modal. Dan berniaga tak semestinya untung. 3-6 bulan pertama perniagaan biasanya dalam rugi sebelum orang kenal produk dan perniagaan kita.

– Buat job yang tak perlu modal. Contoh, bawa grab. Food panda. Jadi runner beli barang.

Boleh juga jadi dropship apa-apa produk. Jadi dropship tak perlu sesen modal pun. Bahan pemasaran semua mereka sediakan. Mudah.

Okeh. Tu ja perkongsian pagi ni. Sedikit panjang, namun InsyaAllah bermanfaat.


“Nampak Simple, Tapi Tak Semua Mampu Buat” – Sebelum Terlambat, Buatlah Sehabis Baik Untuk Pasangan

Memetik dari perkongsian dari akaun Lovetaby Sitisarah, perkongsian yang menarik yang banyak pasangan suami isteri terlepas pandang. Nampak remeh, tapi tak semua mampu buat perkara tersebut.

Perkongsiannya berbunyi,

“Dari awal berkahwin emak saya duk tekankan yang isteri kita ini akan jadi padang pahala.

1. Jika dia malas, bantu dia. Bukan hina dia.

2. Jika dia degil, didik dia, bukan pukul dia.

3. Jika dia sakit, rawat dan bawa dia ke hospital bukan biarkan dia.

4. Jika dia ada teringinkan sesuatu, penuhi permintaan dia walau sedikit kesusahan berlaku.

5. Jika dia suka meminta-minta, waktu tak mampu, cakap sahaja terus. Jika mampu dapatkan sahaja.

6. Jika dia rajin, puji dan santuni dia.

7. Jika dia sering penat kerja, fahami dia

8. Jika dia selalu di rumah menjaga anak-anak, bawalah dia keluar sekali sekala.

9. Jika dia mudah sensitif, peluk dia, sentuh dia dan sayangi dia.

10. Jika dia sering kelam kabut, tenangkan dengan lekas-lekas bantu dia.

Kawan-kawan,

Hidup suami isteri ini bukan perlumbaan siapa nak masuk syurga dahulu. Kita semua nak. Yang pentingnya ialah saling tolak ansur, saling menghormati, saling menyayangi.

Seorang suami akan dihormati isteri sekiranya dia didik, dia asuh, dia hormat juga apa sahaja yang ada pada isterinya.

Sama juga di bahagian suami, isteri juga wajar lakukan perkara sama. Hormat, tolak ansur dan sentiasa menyayangi.

Nak murah rezeki, nak hidup tenang, nak sentiasa aman dan kaya jiwa, maka kena sama-sama berusaha.

Begitulah hidup berumahtangga.

Sumber : Lovetaby Sitisarah


“Kita Memperoleh Kekalahan Yang Ke-2” Sharifah Shahirah Positif Covid-19

Walaupun kini sudah tidak dipamerkan seperti sebelumnya tentang catatan jumlah kes COVID-19, namun orang ramai jangan sampai alpa kerana virus tersebut masih ada di sekeliling kita. Bukan sahaja jumlah kes, malah jumlah kematian juga masih lagi direkodkan sehingga kini.

Kelmarin, pelakon dan penyampai radio, Sharifah Shahirah disahkan positif COVID-19 buat kali kedua. Berita ini dimaklumkan sendiri olehnya melalui sebuah perkongsian di laman Instagram sendiri yang tampil memohon maaf terhadap semua pihak yang telah bertemu dengannya sejak beberapa hari yang lalu.

” You semua jangan marah I. I sakan berjalan sana sini. Show, konsert anak. I tak nak salam u nak. I tak nak gambar u nak sebab i batuk manja. Okay minta maaf siapa yang jumpa kita. Kita memperoleh kekalahan yang ke 2. Ni nak masuk dekat sejahtera ke? I need to get well the day after tomorrow, got work.” tulisnya di ruangan kapsyen.

Dalam perkongsian berbentuk video tersebut memaparkan Sharifah Shahirah atau lebih dikenali sebagai Shiera Ijoy sedang memakan burger.

Di ruangan komen, rata-rata peminat dan rakan selebriti tampil menitipkan doa agar Sharifah Shahirah diberikan kesembuhan dengan cepat.

Sumber: Sharifah Shahirah


“Kempunan Makan Ketupat Cicah Kuah Kacang…” Bekas Kaca Pecah Masak Atas Api, Warganet Kongsi Tip Cara Guna Yang Betul.

Ramai wanita suka membeli belah set periuk masakan. Antara yang menjadi kegilaan para mak-mak adalah bekas masakan jenis kaca.

Bagi yang suka memasak, pastinya mengenali beberapa jenama terkenal.

Kali ini menerusi perkongsian Masak Apa Tak Jadi Hari Ni Official, Puan Si Diyang Iffah meluahkan rasa kecewa apabila bekas kacanya pecah semasa memasak juadah hari raya baru-baru ini.

Perkongsiannya telah menarik perhatian warganet yang simpati dengan situasi yang dialami. Rata-rata memberikan tip penggunaan dan memilih cara yang betul bekas kaca berkenaan.

Ikuti perkongsian ini.

Haddoii..
Masa beli kt Langkawi, bukan main orang tuu kata boleh masak atas api.
Kawan kawan, pls , caserol jenama apa yer yg boleh masak atas api. Mokcik memang suka panaskan mkanan dlm kaserol.Tq.
KEMPUNAN nk mkan ketupat cicah kuah kacang sempena RAYA Puasa Shawal.

WARGANET KONGSI TIP

Meninjau bahagian komen, rata-rata warganet simpati dan memberi beberapa tip dan cadangan untuk dijadikan panduan. Antaranya adalah;

Pelbagai manfaat hasil perkongsian yang dipaparkan tadi. Tip ini boleh jadi panduan buat mereka yang bercadang untuk memiliki bekas masakan jenis kaca.


Sihat Sepanjang Ramadan, Dr Ni Bagi Cara Nak Bantu Badan Berfungsi Lebih Baik. Sesiapa Pun Boleh Buat!

Bila tubuh badan sihat barulah selesa dan mudah untuk kita mengerjakan ibadah. Apatah lagi di bulan Ramadan yang merupakan bulan diberikan ganjaran pahala berlipat ganda bagi setiap amalan dan kebaikan yang dilakukan.

Pasti kita dan ahli keluarga tidak mahu terlepas anugerah istimewa ini daripada Allah untuk dapat melakukan lebih banyak ketaatan.

Oleh itu, memastikan tubuh badan kekal sihat adalah penting. Jadi ada baiknya kita dengar perkongsian daripada doktor ini.

5 PERKARA PENTING KENA JAGA SUPAYA SIHAT DI BULAN RAMADAN INI

Kita nak sihat fizikal dan jiwa kita supaya kita dapat beribadah dengan lebih efisyen di bulan pulun pahala ni. Sokmo setiap tahun saya dapat berita sedih, ada sahabat kita tak mampu puasa dan solat tarawikh jamaah sebab sakit.

Waktu awal puasa ni terutamanya, badan akan stres sebab tak biasa..tak adapt lagi bakar dan guna lemak sebagai tenaga menggantikan gula darah yang kurang. Maka kita kena bantu badan kita berfungsi lebih baik.

1) PEMAKANAN

Elakkan makan berlebihan. Makan sikit je supaya tak bebankan perut kita. Masa puasa ni kita nak ambil makanan padat nutrisi sebab lagi stres badan, lagi lah perlu nutrisi yang cukup..superfood lah macam sayur, protein, sedikit makanan karbohidrat dan pelbagaikan sayur dan buah.

Minum air secukupnya..sekerap mungkin sampai air kencing jadi jernih ya.

Elakkan makanan tinggi gula, makanan proses dan fastfood yang meningkatkan “kebakaran dalaman” badan kita. Memang sedap moreh dengan mekdi..tapi cedera usus dan sel hati nak proses tu hehe.

2) STRES DAN SENAMAN

Stres emosi dan stres fizikal perlulah kita minimakan. Masa puasa ini, bila emosi tak stabil mulalah jantung berdegup kencang dan rasa senang marah je kan. Guna teknik pernafasan untuk bertenang. Elakkan join golongan toksik supaya jiwa tak stres.

Elakkan buat aktiviti bawah matahari terik. Ada yang bersenam habis-habisan demi body smart masa raya tapi kena waspada ya.. Boleh pitam, heat stroke dan shock ye terutamanya awal puasa ni.

Cukuplah bersenam regangan atau angkat berat 15-20minit sejam sebelum berbuka puasa. Masa yang lebih 30 minit tu, doalah pada Allah diberikan kesihatan tubuh badan dan kekuatan beribadah.

3) AKTIVITI DAN PERGERAKAN

Tak molek kita tidur lepas dah bersahur. Bukan sahaja ia sunnah untuk menghidupkan amalan selepas subuh, tetapi juga bagus untuk kesihatan hormon badan. Hormon jaga (kortisol) ini biasanya tinggi di waktu pagi..Kalau tidur balik, mungkin huru hara jadinya kitaran jam biologi badan kita.

Waktu siang memang best tidur bulan puasa..apatah lagi waktu kelaparan. Ini kerana metabolisma badan menurun untuk simpan tenaga..kita jadi mengantuk. Jadi kalau nak kurus dan detox badan masa puasa, kekallah aktif ya!

4) TIDUR

Perkara yang sering dianggap remeh ini sangat mempengaruhi kitaran hormon dalam badan kita. Semua jenis hormon! Contohnya ramai tak tahu bersenam berat pada waktu malam berisiko mengganggu hormon tidur (melatonin) . Ini menyebabkan kita sentiasa kepenatan, toksin tidak dikumuhkan dengan sempurna serta pemulihan tisu badan jadi terganggu.

Cukuplah tarawikh sebagai senaman pergerakan dan rehat yang terbaik di bulan puasa ini insha Allah. Kalau nak kurus, pulun sebelum berbuka puasa ya.

5) HUBUNGAN SESAMA INSAN

Bagi kebanyakan orang, hubungan yang keruh merupakan sumber utama stres dalam hidup sama ada dengan suami/isteri, majikan, ibu-bapa dan anak dan rakan-rakan.

Apa kaitannya dengan kesihatan? Stres yang berpanjangan merupakan punca meningkatnya hormon stres yang mengganggu fungsi hormon-hormon yang lain. Stres emosi juga meningkatkan keradangan dan stres dalaman (radikal) menjadikan badan kita sakit-sakit, fungsi badan terganggu dan penuaan menjadi cepat. Stres juga mengganggu sistem mitokondria yang menjana tenaga..maka kita jadi lesu sentiasa.

Berilah sokongan kepada orang terdekat kita. Kita perlu lebih empati dan juga bekerja keras ke arah hubungan sosial yang lebih baik.

Paling penting sudah tentulah hubungan kita dengan Allah. Panjatkan doa dan mohon pertolonganNya di bulan mulia ini sesudah kita melakukan amalan-amalan di atas..kerana hanya Dia yang menjadikan kita sihat..

Semoga kita mendapat keredhaanNya di bulan Ramadhan mubarak serta kesihatan untuk melakukan ibadah dengan sempurna . Selamat berpuasa dan beribadah dari saya Hafiz Sulaiman,Pejuang Kesihatan.


“Abang Sahaja Didik Anak-Anak Supaya Tidak Boros.”- Aliff Syukri Didik Anak Tentang Perancangan Kewangan.

Kisah keluarga pengasas kosmetik, Datuk Seri Aliff Syukri sentiasa mendapat perhatian ramai. Biarpun perkongsiannya biasa-biasanya sahaja tentang kehidupan keluarga termasuk anak-anak turut mendapat perhatian netizen.
Aura Datuk Alif ini memang luar biasa. Apa sahaja ceritanya pasti membuatkan ada yang inspirasi. Tidak pernah bosan untuk berkongsi kisah hidupnya, Baru beberapa melalui posting terbaharunya, beliau berkongsi mengenai anak lelaki.
Melalui kapsyennya, beliau berkongsi cerita tentang duit belanja persekolahan anaknya. Ikuti cara beliau mendidik anak-anak bersikap sederhana dalam menjalani kehidupan.

Anak lelaki memang nakal skit ekk??

Setiap pagi anak-anak Abang memang abang ajar untuk peluk dan salam sebelum pergi sekolah dan abang akan pastikan mereka akan bawa bekal daripada rumah sebab abang rasa masakan yang daripada rumah adalah lebih sedap dan bersih berbanding dekat luar setiap hari abang akan bagi dorang belanja RM5 itu pun katanya tak cukup mereka nak RM 10 abang sahaja didik anak-anak abah supaya tidak boros..
Berapa belanja sekolah anak-anak anda pula?

Apa yang pasti kisah keluarga ini sentiasa mendapat perhatian netizen.


Nak Awet Muda Kena Tahu Cara Pilih Produk Kolagen Yang Terbaik Untuk Kulit, Dr Ni Kongsi Caranya!

Suplimen berasaskan kolagen tentunya mendapat perhatian bagi kita kaum wanita terutamanya yang telah berumur 35 tahun ke atas. Ini kerana difahamkan kolagen dapat membantu untuk menjaga kesihatan kulit agar nampak lebih awet muda.

Kolagen adalah protein yang mengandungi asid amino dan berfungsi menjaga lapisan jaringan dan tulang manusia. Ia juga dapat membuatkan kulit lebih tegang serta melambatkan proses kedutan berlaku.

Jadi tak hairanlah ramai yang mahu mengamalkan pengambilan kolagen bagi tujuan kecantikan dan kesihatan dan sekali gus nampak muda.

Pun begitu, bagi memberi info pada anda yang baru ingin mencari kolagen yang terbaik, elok kiranya baca dulu perkongsian daripada Dr Zubaidi ini.

MAHU MENCARI KOLAGEN YANG TERBAIK?

Saya ingin berkongsi tentang tips memilih produk kolagen yang terbaik. Produk kolagen ini tidak sesuai diamalkan oleh semua orang. Jadi dapatkan nasihat dulu dari doktor yang merawat.

Di farmasi juga terdapat banyak pilihan untuk memilih produk kolagen. Sebelum pilih, bincang dulu dengan ahli farmasi yang bertugas.

Ada beberapa tips pemilihan

Tubuh kita tidak menghasilkan vitamin C. Kolagen yang menjadi sebahagian struktur asas kulit pula tidak dapat menghasilkan kolagen tanpa Vitamin C. Vitamin C diperlukan untuk merangsangkan penghasilan fibroblast, dan meningkatkan penghasilan kolagen.

Oleh itu vitamin C sangat penting untuk menjadikan kulit menjadi pejal dan kelihatan lebih muda. Selain itu vitamin C mempunyai sifat antioksida yang melindungi DNA sel-sel kulit dari serangan elemen radikal bebas.

Ambil vitamin C antara 500mg-1000mg untuk mendapatkan kesan yang baik. Maksima dos vitamin C adalah 2000mg sehari.

Kolagen boleh diambil bila-bila masa walaupun ada beberapa saranan untuk diambil pada waktu-waktu tertentu. Jika kita ambil pada waktu pagi (perut kosong) ia akan menyerap dengan lebih baik. Jika diambil pada waktu malam, ia dikatakan dapat membaiki tisu dengan lebih baik. Terserahlah mahu mengambilnya pada bila-bila masa.

Kolagen yang dimakan akan dihuraikan kepada asid amino. Dalam tubuh, asid amino ini digunakan untuk menghasilkan kolagen. Tidak semua asid amino yang kita makan dapat menghasilkan kolagen. Jadi dengan mengambil suplemen kolagen, diharapkan asid amino ini telah sedia untuk dijadikan kolagen.

Terdapat pelbagai jenis kolagen (sekurang-kurangnya 28 jenis kolagen) dan setiap satunya mempunyai kelebihan dan fungsi yang tersendiri. Untuk kulit pilihlah kolagen jenis I dan III, kebanyakannya dari sumber haiwan seperti lembu, kerbau atau kambing. Ada juga dari sumber ikan seperti pada kulit dan sidik ikan talapia.

Kolagen jenis I terdapat banyak pada kulit, juga bahagian dalam tubuh seperti sendi, tulang dan tendon.

Kolagen jenis III lebih khusus pada kulit yang menyebabkan kekenyalan (elasticity) kulit. Dalam banyak kajian menunjukkan penghasilan kolagen jenis III ini semakin berkurangan dengan banyak (berbanding kolagen jenis I) apabila kita semakin berusia. Tidak hairanlah bila memasuki umur 50an terdapat banyak perubahan pada kekenyalan kulit. Kulit mula berkedut dengan lebih jelas.

Tahap kolagen dalam tubuh mula berkurangan pada usia 30an. Faktor genetik, pemakanan, kehamilan, stress, tidak cukup rehat dan pencemaran akan menyebabkan kulit muka akan kelihatan lebih tua dari umur yang sebenar. Penghasilan kolagen yang berkurangan ini bermula seawal umur 30an dan menurun 1% pada setiap tahun.

Tubuh kita akan mengalami keseimbangan antara penghasilan dan kerosakan kolagen. Semasa muda tubuh lebih menghasilkan kolagen, sementara apabila berumur tubuh mengalami lebih banyak kerosakan kolagen.

Pengambilan kolagen dari makanan atau suplemen tidak membantu ketika kulit sudah mengalami kerosakan teruk seperti terlalu berkedut. Oleh itu penjagaan kulit harus bermula ketika waktu muda, ketika kerosakan belum terlalu banyak.

Dalam kajian menunjukkan seorang wanita mengalami kedutaan kulit yang ketara sebanyak 30% apabila serelah memasuki 5 tahun fasa menopause dan mengalami kekurangan penghasilan kolagen sebanyak 2 % setiap tahun selepas itu. Ini akan menyebabkan kulit lebih berkedut, rongga kulit bertambah besar dan kedutaan bertambah dalam.

Jika kita seorang yang sangat menjaga penampilan, pengambilan makanan yang mengandungi banyak kolagen dan mungkin suplemen kolagen yang sesuai membantu mengurangkan kedutan pada kulit.

6.Pastikan bahan yang ada dalam suplemen kolagen ini tidak mengandungi pewarna, perasa sintetik, gluten, dan bahan yang mungkin kita mengalami alahan. Untuk perasa cuba pilih yang berasakan tumbuhan seperti stevia dan monk fruit. Perhatikan jika terdapat dakwaan berlebihan seperti menyembuhkan penyakit tertentu dengan berbincang dengan ahli farmasi yang bertugas. Oleh kerana sumber kolagen ini dari haiwan, pastikan ia sumber yang halal.

7.Suplemen kolagen bukanlah suatu produk magik

Kulit adalah sistem yang kompleks. Kolagen sudah tentu struktur asas kulit yang penting tetapi kadang kala ia memerlukan elemen elastin, ceramide, hyaluronic acid dan antioksida seperti vitamin C dan vitamin E untuk membaiki dan menjaga kesihatan kulit.

Tanpa elemen-elemen ini, kulit mungkin tidak dapat berfungsi dengan baik.

Sekali lagi, tidak semua orang sesuai untuk mengambil suplemen kolagen. Jika hamil, menyusukan anak dan mengambil ubatan sintetik dari hospital, sekali lagi saya nasihatkan agar berbincang dengan doktor yang merawat atau sekurang-kurangnya berbincang dengan ahli farmasi yang bertugas.

Semoga bermanfaat.

Rujukan:

20 March 2021.

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Doktor Ini Jelaskan 7 Perkara Yang Kena Tahu Sebelum Makan Durian.

Musim durian ni dimana-mana sahaja akan lihat orang menjual. Paling menarik sekarang, apabila harga durian sesetengah tempat dijual pada harga yang murah.

Namun, kepada ‘hantu durian’ terdapat beberapa peringatan sebelum mereka makan durian bagi mengelak sebarang masalah kesihatan. Ikuti panduan ini.

a. Durian kaya bahan asid amino TRYPTOPHAN – Bahan ini menenangkan fikiran dan SESUAI untuk orang yang ada masalah insomnia (susah tidur).

b. Bahan ORGANOSULFUR (bahan bau) bersifat antikanser, antioksidan, antimikrob, antihipertensi dan melindungi jantung.

Durian merupakan satu-satunya buah tropika yang tinggi kandungan organosulfur

c. 100 g durian – 147 kalori
100 g nasi – 151 kalori

d. Pesakit kencing manis TIDAK boleh makan durian secara BERLEBIHAN

e. Ada kajian menunjukkan KULIT DURIAN bersifat ANTIDIABETIS. Namun, % penurunan glukosa darah oleh kulit durian lebih rendah berbanding Glibenklamid

f. Ada kajian menunjukkan makan ISI DURIAN pada kadar TINGGI boleh tingkatkan kadar denyutan jantung. Justeru makan ikut kadarnya

g. Durian kaya POTASSIUM. untuk sesiapa yang ada masalah buah pinggang perlu makan ikut kadarnya

h. ELAK makan durian bersama PARACETAMOL @ ALKOHOL kerana mungkin boleh sebabkan kesan toksik. Wbp, perkara ini masih perlu kajian lanjut

Justeru makanlah durian ikut kadarnya dan mengikut cara yang betul

Sumber:FB Dr Suri Roowi


Lelaki Tiru Gaya Tudung Dari 1970 an Hingga Kini Undang Tawa! “Tang Earing Tu Kelako”

Tak dinafikan, pertukaran fesyen sebenarnya seiring dengan peredaran masa mengikut zaman. Bukan sahaja dari segi pemakaian, malah termasuklah tudung.

Kadang fesyen yang datang ni, kita pun tak tahu berpunca dari mana. Tup-tup dah mula menjadi ikutan ramai. Dari situ mulalah ada yang berkongsi tutorial untuk dijadikan ikutan orang ramai.

Daripada perubahan fesyen itu, baru-baru ini tular seorang lelaki telah menggayakan semula style-style tudung dari tahun 1970 hingga kini, 2022 yang telah menarik perhatian orang ramai.

Tak dinafikan, kesemua style yang ditiru itu sememangnya betul dan menjadi ikutan dari dulu hingga kini. Malah, style tudung iaitu gaya BBNU yang memakai subang ikut gaya masa kini turut membuatkan ramai boleh relate.

Meninjau di ruangan komen, rata-rata terhibur dan memberi pelbagai reaksi sebaik saja melihat video tersebut. Malah, segelintir warganet berkata salah satu style yang digayakannya ada iras-iras seperti wajah YB Nurul Izzah Anwar.